**Civilizația industrială. Industrializarea și consecințele ei**

*Ex 6/ pag 171* Apreciază rolul industrializării în modernizarea societății.

* Revoluția industrială din sec XIX reprezintă o nouă dimensiune a relațiilor capitaliste. Aceasta a produs numeroase schimbări pozitive în toate domeniile legate de mobilitatea și eficiența factorilor de producție, de creșterea dimensiunilor piețelor. De creșterea gradului de urbanizare, de dezvoltarea instituțiilor precum și dezvoltarea comerțului și îmbunătățirea circulației monetare. Au evoluat structurile juridice în mai multe state. S-au modificat regimurile politice în lume, prin apariția structurilor republicane. Dezvoltarea învățământului a însemnat evoluția tehnicii și inovației. Acest proces a impus în paralel și dezvoltarea sistemelor bancare. În Europa, în sec XIX, au existat sisteme monetare eterogene, cu particularități determinate de gradul de dezvoltare economică al țărilor, de caracteristicile sociale și de organizarea instituțională. Înainte de începerea Primului Război Mondial, printre cele mai importante bănci din lume erau 10 bănci britanice, 3 bănci franceze, 2 bănci germane și 3 bănci americane.

**Constituirea capitalismului monopolist**

*Ex 1 / pag 173* Identifică cauzele apariției unor întreprinderi mari și necesitatea de concentrare a producției și a capitalurilor

* În anii 1850-1870 capitalismul concurenței libere a atins apogeul.
* Rolul dominant în economie revine industriei grele și constructoare de mașini, ramuri care necesită crearea unor întreprinderi mari și investiții enorme, astfel apre necesitatea de concentrare a producției și a capitalurilor.
* Vechile întreprinderi falimentează sau sunt alipite la cele puternice.

*Ex 4 / pag 173* Demonstrează că lupta pentru noi profituri a monopolurilor a condus la reîmpărțirea lumii și apariția unor conflicte la nivel internațional.

* Capitalismul monopolist a mai fost numit imperialism. Termenul apare la sfârșitul sec. al XIX-lea și desemnează noua expansiune a marilor puteri și lupta între ele pentru reîmpărțirea lumii. Cointeresate în acapararea de noi colonii erau atât guvernele metropolelor, cât și marile uniuni monopoliste. Astfel, ele își asigurau noi surse de materii prime ieftine, largi piețe de desfacere a mărfurilor, terenuri prielnice pentru exportul de capitaluri și, ca urmare, profituri mari. La sfârșitul sec. al XIX-lea, cea mai mare parte a globului era împărțită între marile puteri. Acestea își exercitau dominația sub forma colonialismului, semicolonialismului sau a dependenței economico-financiare. În Africa, peste 90% din teritoriu erau posesiuni coloniale. În Asia, puterile europene și-au delimitat zonele de influență. Canada, Australia și Noua Zeelandă, erau dominioane ale Angliei.

**Modernizarea economică a României (1859-1914)**

*Ex 5 / pag 177* Elaborează o comunicare scurtă, din 5-7 propoziții, pe tema: „Factorii care au favorizat dezvoltarea economiei în România la răscrucea sec. XIX și XX”.

* România continua să se afle în prima fază a dezvoltării societății industriale. Dezvoltarea economiei pe baza importului de mașini și a utilizării de capital străin au făcut ca înzestrarea tehnică să fie în această perioadă insuficientă, ceea ce s-a repercutat asupra nivelului general de dezvoltare. În sec XIX datorită obținerii independenței față de Imperiul Otoman în 1878, dar și politicile de stat, reformele lui A.I. Cuza, investițiile străine, efortul poporului român, au creat condiții prielnice pentru evoluția economică. În 1914, România era a doua țară producătoare de petrol de pe continentul european. S-a dezvoltat comerțul datorită porturilor Galați, Brăila, Constanța. Ansamblul social economic românesc a pornit pe drumul deplinei modernizări și avea să creeze un stat puternic, ce aspira la unitatea națională.