Ministerul Culturii și Cercetării al Republicii Moldova

IP Colegiul “Iulia Hasdeu” din Cahul

**REFERAT**

La disciplina: Psihologia social economică

Tema: “Conceptul de sine”

Elaborat: Apareci Aurica

elevă, gr AAW 2032

Verificat: Galina CONDORACHI

profesor

Cahul 2022

Deşi ne naştem cu un creier uman, care ne înlesneşte învăţarea, achiziţia datelor cuprinse în oferta socială, fără includerea noastră de la început într-un sistem de relaţii sociale pe care le găsim gata constituite, nu ajungem să fim propriu-zis oameni. Personalitatea fiecăruia capătă contur doar în contextul relaţiilor interpersonale şi sociale. Ceea ce numim trăsături de caracter şi temperament – de exemplu, onestitatea, modestia, firea închisă sau deschisă, impulsivitatea etc. – se relevă ca fapte ale relaţiilor interpersonale şi nu pot fi definite în afara acestora. Este logic să vorbim despre existența conceptului de sine doar pentru că este posibil să găsiți linii directoare și definirea caracteristicilor fiecărei persoane care tind să fie mereu acolo . Dacă conceptul de sine sa schimbat complet în fiecare secundă, nu ar exista.De aceea mulți psihologi dedică o parte din eforturile lor pentru a descoperi ce definește conceptul de sine al oamenilor. Acest lucru poate fi folosit pentru a trata problemele psihologiei clinice, dar, de asemenea, de exemplu, pentru a stabili profiluri de populație sau de consumatori.

Conceptul de sine este alcătuit din suma credințelor despre sine însuși, formând de obicei răspunsul la întrebarea cine sunt eu. Acest concept mai este cunoscut drept construcție de sine, identitate de sine, perspectivă de sine sau structură de sine. Conceptul de sine se distinge de conștiința de sine, care se referă mai mult la cât de mult fiecare se cunoaște pe sine, atitudinile sale și dispozițiile sale. De asemenea, acesta interacționează cu stima de sine, cu cunoașterea de sine și cu sinele social pentru a forma un întreg care reprezintă trecutul, prezentul și viitorul persoanei. Constructul se află la întretăierea dintre două discipline mari: psihologia socială și sociologia. Sociologia tinde să se uite la antecedentele conceptului de sine, în timp ce psihologia se uită la consecințele acestuia, mai exact, a ceea ce crede fiecare despre sine însuși

Percepţia socială este segmentul procesului cognitiv prin care persoana îşi formează imaginea despre sine şi în acelaşi timp îşi conturează impresiile despre altul. Cunoaşterea despre sine se materializează în:

- conceptul de sine: ansamblul cunoştinţelor şi convingerilor pe care persoana le are despre carateristicile sale (exprimă cunoaşterea subiectivă de sine);

- stima de sine: autoevaluarea pozitivă/negativă exprimată prin aprobare/ dezaprobare indicând gradul în care persoana se vede pe sine ca fiind valoroasă capabilă, importantă.

Imaginea de sine se construieste la confluenta dintre ceea ce cred ceilalti despre noi, ceea ce credem noi despre ceilalti si ceea ce credem despre noi insine. Asadar, in mare masura, sinele este internalizarea imaginii celorlalti despre noi. De aici apare marele risc pe care-l incumba relatiile precoce cu cel care ingrijeste copilul, fie mama, sau alt ingrijitor fara a-i transmite o imagine valoroasa, respectabila, ce merita toata atentia. Imaginea de sine este impresia pe care o avem despre noi insine si are un rol important in personalitatea noastra. Ea devine ghidul care ne evalueaza concordanta intre ceea ce gandim, cum simtim, cum ne comportam si persoana care credem noi ca suntem. Situatiile in care imaginea de sine se clatina sunt resimtite ca o amenintare.

Primul teoretician care a adus o contribuţie importantă din perspectiva naturii sinelui este W. James, care distnge 2 ipostaze ale sinelui: sine ca subiect al cunoaşterii și sine ca obiect care poate fi cunoscut. Potrivit acestei distincţii, în psihologia socială actuală sunt tratate conceptul de sine şi conştiinţa de sine. În cazul conceptului de sine, unii autori realizează o distincţie între sinele material, cel psihologic şi cel social. Conştiinţa de sine se preconizează că debutează cu

conştiinţa sinelui corporal, care începe să apară în jurul vârstei de 2 ani şi a fost pusă în evidenţă experimental prin recunoaşterea în oglindă (copilului i se marchează un semn distinctiv şi în momentul în care, postat în faţa oglinzii, este intrigat de acest semn, se consider că este conştient că în oglindă se află propria imagine). Ca rudimente ale prezenţei conştiinţei de sine, autorii mai remarcă apariţia unor reacţii emoţionale diferenţiate în funcţie de implicarea eului şi apariţia în limbajul copilului a folosirii corecte a pronumelui personal „eu”.

Cunoasterea de sine este dată de feedbackul pe care îl primim de la cei din jur cu privire la propria noastră persoană. Adică noi ne formăm şi schimbăm sinele prin părerile atitudinie, comportamentele faţă de noi, ne ferflectăm în ceilalţi şi aceste imagini sunt hotărâtoare pentru constituirea sinelui. Este ceea ce în psihosociologie este cunoscut ca teoria sinelui ca privire în oglindă şi aparţine lui Ch. Cooley. Citirea imaginii noastre în ochii celorlaţi de către noi înşine înseamnă: cum credem că apărem în faţa celorlaţi; ce gândim despre cum judecă ei această imagine; ce simţim în legătură cu imaginea şi credinţele altora despre noi. Reflectarea socială este o modalitate importantă de autocunoastere, mai ales în perioada socializării, la vârste mici, acum imaginea de sine nu este cristalizată, de aceea e important să nu se realizeze etichetări – eşti prost, eşti rău, eşti incapabil – dacă nu vrem ca individul să capete o imagine de sine distorsionată. Dacă un individ este tratat constant cu deferenţă şi respect, va ajunge să achiziţioneze o imagine de sine pozitivă. Astfel, cu cât mai multe cogniţii pozitive vom adăuga despre propria persoană, cu atât mai mult ne va creste stima de. Invers, ne este tuturor la îndemână exemplul copilului care este ridiculizat de toată clasa şi care, ca urmare a acestui mod de a fi tratat, va deveni nesigur pe sine, frustrat si plin de resentimente.

Având în vedere cele prezentate mai sus, putem spune că problematica sinelui în psihologia socială rămâne deschisă, constituind o provocare pentru specialişti. Încheiem această modestă abordare cu câteva cuvinte dintr-o lucrare de filosofie: „dacă teoretic putem răspunde la întrebarea “cine sunt eu?” antrenând cele trei variante: “sunt ceea ce cred alţii că sunt”, “sunt ceea ce cred eu însumi că sunt” şi “sunt ceea ce sunt cu adevărat” trebuie să recunoaştem că aceasta din urmă nu ne este accesibilă practic niciodată, deoarece chiar portretul realizat de un specialist reprezintă tot o interpretare, având valoare orientativă”