**Comedie**

Aparținând genului dramatic, „O scrisoare pierdută” prezintă **particularitățile de construcție specifice unei piese de teatru**. Pentru a preciza elementele reprezentării scenice, dramaturgul folosește didascaliile. Aceste indicații scenice includ: lista de personaje (în care apar simple notații de identificare și elemente de caracterizare), precizări privind spațiul, timpul și unitățile compoziționale (act, scenă, tablou), precum și referiri la decor, vestimentație, jocul actorilor etc.

**Dialogul este principalul mod de expunere al operei dramatice**, fiind elementul esențial în caracterizarea personajelor și conturarea acțiunii. Dialogul dramatic îndeplinește simultan funcția narativă, descriptivă și de caracterizare, ilustrând principiul dublei enunțări. Astfel, se pot identifica doi emițători (dramaturgul și actorul) și doi receptori (actorul și spectatorul). De exemplu, dialogul din primul act, dintre Tipătescu și Pristanda, are rolul de a contura portretele personajelor. Așadar, Ghiță este servil, corupt, umil, pe când Tipătescu este autoritar. În același timp, dialogul are o funcție descriptivă (fixează reperele spațiale și temporale ale acțiunii) și o funcție narativă (prin episodul retrospectiv povestit de Pristanda).

Un alt mod de expunere folosit în comedia de față este **monologul dramatic**. Acesta se întâlnește în operă sub forma monologului adresat (spre exemplu, discursul lui Farfuridi și al lui Cațavencu), a monologului narativ (spre exemplu Pristanda, care îi relatează lui Tipătescu cum a spionat întâlnirea dăscălimii în casa lui Cațavencu), a solilocviului (spre exemplu, solilocviul lui Cațavencu), precum și a aparteului (Pristanda face abstracție de celelalte personaje din scenă, rostindu-și monologul cu voce înceată spre spectatori, aparteul fiind marcat printr-o indicație scenică de tipul: aparte).

Elementul definitoriu pentru specia comediei este însă prezența comicului, care poate fi de mai multe tipuri: de situație, de caracter, de moravuri, de limbaj şi de nume.

[**Comicul de situație**](https://liceunet.ro/ion-luca-caragiale/o-scrisoare-pierduta/particularitati-ale-comicului-de-situatie) este reprezentat de pierderea și găsirea succesivă a scrisorii, de quiproquo, de confuzia de persoane (Dandanache îl ia pe Tipătescu drept soțul lui Zoe) și de coincidența din finalul piesei, întrucât Cațavencu și Dandanache, folosesc scrisoarea de dragoste pentru a parveni. Comicul de moravuri este ilustrat de șantajul politic și de infidelitate, prin prezența triunghiul conjugal Tipătescu - Zoe –Trahanache. „O scrisoare pierdută” conține și c**omicul de caracter**, prin introducerea tipologiilor clasice, pe care criticul Pompiliu Constantinescu le-a identificat în lucrarea Comediile lui Caragiale. Astfel, avem de-a face cu: **tipul încornoratului** (Trahanache), t**ipul primului-amorez și al donjuanului** (Tipătescu), **tipul cochetei și al adulterei**(Zoe), **tipul politic și cel al demagogului** (Tipătescu, Cațavencu, Farfuridi, Brânzovenescu, Dandanache), **tipul cetățeanului simplu**(Cetățeanul turmentat), **tipul funcționarului** (Pristanda), **tipul confidentului** (Pristanda, Tipătescu, Brânzovenescu), precum și **tipul raisonneur-ului** (Pristanda). Criticul literar Al. Piru a evidențiat prezența personajelor tipologice în această operă dramatică: „Cu această comedie, Caragiale se dovedește incontestabil cel mai mare creator de tipuri din literatura română, un Molière român, dar totodată și un ascuțit observator al societății românești din a doua jumătate a secolului al XIX-lea, zugrăvită în împrejurările ei caracteristice”.

Sub aparența tipurilor clasice, personajele lui Caragiale au însă, și **trăsături moderne**. Astfel, Tipătescu este mai mult decât un june-prim, pentru că este gata să-și asume responsabilitatea față de femeia iubită, căreia îi propune să fugă cu el. În același timp, este și un personaj-raisonneur, singurul capabil să se distanțeze prin ironie de lumea prezentată în comedie: „Ce lume!, ce lume!, ce lume!”. Zaharia Trahanache se sustrage și el tiparului clasic al naivului încornorat pentru că, sub aparența calmului și a senilității, este un om de acțiune, care intuiește punctul vulnerabil al adversarului și are abilitatea de a se opune șantajului lui Cațavencu printr-un alt șantaj.

[**Comicul de limbaj**](https://liceunet.ro/ion-luca-caragiale/o-scrisoare-pierduta/componentele-de-structura-si-limbaj) este generat de folosirea incorectă a unor cuvinte. Neologismele sunt pronunțate greșit: „enteresuri”, „dipotat”, „docoment”, „endependant”, „cestiuni arzătoare”, „bampir”, „famelie”, „plebiscit”, „soțietate”, „prinţipuri”, „adrisant”, sau utilizate în contextul greșit (prin utilizarea unei etimologii populare). Astfel, cuvântul capitaliști este folosit cu sensul de locuitor al capitalei, iar faliți, folosit cu sensul de oameni cu fală. Personajele au ticuri verbale: „curat murdar”, „curat constituțional”, „Aveți puțintică răbdare”, „eu, care cu familia mea, de la patuzsopt” și folosesc construcții greșite. Astfel, întâlnim truismul (adevăr evident): „unde nu e moral, acolo e corupție”, „Istoria ne învață anume că un popor care nu merge înainte, stă pe loc, ba chiar dă înapoi” - nonsensul („Iubesc trădarea, dar urăsc pe trădători”, „Din două una, dați-mi voie: ori să se revizuiască, primesc! dar atunci să nu se schimbe nimic; ori să nu se revizuiască, primesc! dar atunci să se schimbe pe ici pe acolo, și anume în punctele…esențiale…”), tautologia („enteresul și iar enteresul”), cacofonia („va să zică ca nu le are”). Pretinsa erudiție a lui Cațavencu stârnește râsul prin confuzia pe care o presupune:„ Scopul scuză mijloacele, a zis nemuritorul Gambetta!” (afirmația îi aparține lui Machiavelli). Dandanache este comic prin modul peltic, eliptic și incoerent în care vorbește, folosind frecvent apelative: „neicusorule”, „puicusorule”, și interjecția „pac!”.

**Comicul de nume** se referă la atribuirea unor nume reprezentative pentru caracterul personajelor: Trahanache (derivat de la Trahana, o cocă moale, ușor de modelat), Cațavencu (derivat de la cață, femeie bârfitoare, amintind și de cațaveică, haină cu două fețe), Dandanache (derivat de la dandana, încurcătură), Agamemnon (numele războinicului grec care a participat la cucerirea Troiei, diminutivat Agamiță), Brânzovenescu, Farfuridi (aluzii culinare), Cetățeanul turmentat (turmentat este un cuvânt polisemantic, poate însemna amețit, beat, dar și dezorientat, confuz). Criticul literar Pompiliu Constantinescu evidenția, de altfel, prezența comicului fizic al acestui personaj: „Caragiale a folosit toate mijloacele tehnice de a exprima comicul: comicul verbal al lui Conu Leonida, Pristanda sau Farfuridi, comicul fizic al Cetățeanului turmentat, care nu-și poate menține echilibru din cauza ebrietății și care provoacă râsul prin mijlocul elementar al sughițului (un comic de repetiție fizică)”.

Având în vedere argumentele expuse anterior, prezența tipurilor de comic (comic de situație, de moravuri, de caracter, de nume, de limbaj), a finalului fericit, a particularităților de construcție a textului dramatic (didascalii, dialog, monolog, acțiunea structurată în acte și scene), **„O scrisoare pierdută” se înscrie în specia comediei.**

# Componentele de structură și limbaj

Acest eseu răspunde la cerința întâlnită în cadrul variantei 74 de la Bacalaureatul din 2013 și te va ajuta să formulezi un eseu corect în care să prezinți componentele de structură și limbaj din comedia O scrisoare pierdută de Ion Luca Caragiale.

Genul dramatic cuprinde totalitatea operelor în care autorul își exprimă, în mod indirect, gândurile, ideile și viziunea despre lume, prin intermediul unor personaje implicate într-o acțiune ce se derulează în fața spectatorilor, fiind generată de conflicte puternice.

**Comedia este specia genului dramatic**, în versuri sau în proză, care are finalitate moralizatoare și produce râsul cititorului sau al spectatorului, prin folosirea a diferite tipuri de comic. Ca trăsături generale ale comediei pot fi menționate: finalitatea amuzantă (specia este destinată să provoace râsul), personajele reprezintă categorii sociale diverse; subiectele sunt general umane, eroii întruchipând caractere (parvenitul obraznic, sclavul șiret, aristocratul mândru); conflictul se plasează între aparență și esență (doar aparent, valorile sunt false); deznodământul este vesel, stilul – parodic. Conflictele dramatice în comedie sunt derizorii, de nivel exterior, și ilustrează ridicolul preocupărilor personajelor.

Afirmația lui Adrian Marino – „…evocând tipuri și moravuri contemporane, comedia proclamă valoarea actualității, deschide drum creației realiste” – se referă la tema comediilor – **evocarea tipurilor și a moravurilor contemporane** – și la curentul literar la care se poate raporta specia – realismul.

În studiul Comediile domnului Caragiale, Titu Maiorescu argumenta originalitatea operelor autorului prin punerea „în scenă a câtorva tipuri din viața noastră socială de astăzi” și prin dezvoltarea acestor tipuri „cu semnele lor caracteristice, cu deprinderile lor, cu expresiile lor, cu tot aparatul înfățișării lor în situațiile alese de autor.”

Comedie de moravuri, care dezvăluie viața publică și de familie a unor politicieni care, ajunși la putere și roși de ambiții, sunt caracterizați de o creștere bruscă a instinctelor de parvenire, „O scrisoare pierdută” se înscrie în seria operelor caragialiene care au în centru vanitatea. Piesa este inspirată de un eveniment din actualitatea vremii: în 1883 au avut loc alegeri pentru Adunarea Constituantă, în scopul alcătuirii unei noi Camere a Deputaților.

**Acțiunea piesei** se desfășoară în „capitala unui județ de munte”, pe fondul agitat al unei campanii electorale. Aici are loc conflictul între ambițiosul avocat Nae Cațavencu, din „opoziție”, care aspiră spre o carieră politică, și grupul conducerii locale (prefectul Ștefan Tipătescu, „prezidentul” Zaharia Trahanache). Pentru a-și forța rivalii să-l propună candidat în locul lui Farfuridi, Cațavencu amenință cu un șantaj. Instrumentul de șantaj este o „scrisorică de amor” a lui Tipătescu, trimisă doamnei Zoe Trahanache, soția „prezidentului”; pierdută de Zoe, scrisoarea este găsită de un cetățean turmentat și subtilizată de Cațavencu. Șantajul o sperie pe Zoe, care, pentru a nu fi compromisă public, exercită presiuni asupra celor doi „conducători” ai județului și obține promisiunea candidaturii lui Cațavencu.

Când conflictul provocat de scrisoarea pierdută pare să fie rezolvat, urmează o „lovitură de teatru”: de la București se cere, fără explicații, să fie trecut pe lista candidaților un nume necunoscut – Agamemnon Dandanache. Reacțiile celor din jur sunt diferite: Zoe e disperată, Cațavencu – amenințător, Farfuridi și Brânzovenescu – satisfăcuți că rivalul lor a pierdut, Tipătescu – nervos. Trahanache este singurul personaj care nu-și pierde cumpătul, având „puțintică răbdare” și gândindu-se la un mod de rezolvare a conflictului fără a contesta ordinele „de sus”.

Interesele contrare determină un conflict deschis în timpul ședinței de numire oficială a candidatului, când Pristanda pune la cale un scandal menit să-l anihileze pe Cațavencu. În încăierare, acesta pierde pălăria în care era ascunsă scrisoarea și dispare, provocându-i emoții intense „coanei Joițica”. Dandanache, sosit de la București, își dezvăluie strategia politică, asemănătoare cu aceea a lui Nae Cațavencu, numai că la un nivel mult mai înalt și cu mai multă ticăloșie. Nae Cațavencu schimbă tactica parvenirii, flatând-o pe Zoe, generoasă după ce își recapătă scrisoarea cu ajutorul cetățeanului turmentat. În final, toată lumea se împacă, „micile pasiuni” dispar ca prin farmec, Dandanache e ales „în unanimitate”, Nae Cațavencu ține un discurs banal, dar zgomotos la serbarea populară determinând reconcilierea foștilor adversari. Atmosfera e de carnaval, de mascaradă, fiind accentuată de mutica săltăreață condusă de Pristanda.

**Tehnica de construcție** a subiectului este aceea a amplificării treptate a conflictului. Inițial, apar în scenă Tipătescu, Trahanache, Zoe, alarmați de un eveniment dezvăluit parțial. Apoi, în prim plan apare Cațavencu, șantajistul, iar această prezență conturează conflictul fundamental, care asigură unitatea de acțiune a piesei. La acest conflict, se adaugă conflicte secundare, determinate de intervențiile cuplului Farfuridi – Brânzovenescu și de apariția neașteptată a „depeșei” cu numele lui Dandanache. Rezultă un ghem de complicații, care acumulează progresiv altele, ca un bulgăre de zăpadă în rostogolire.

Amplificarea conflictului se realizează prin: intrările repetate ale cetățeanului turmentat, care creează o stare de tensiune, niciodată rezolvată, pentru că, neaducând scrisoarea, conflictul declanșat de pierderea ei nu se stinge; apoi, prin evoluția adversarilor; Cațavencu e înfrânt, deși pare că va câștiga, iar Tipătescu – Trahanache – Zoe triumfă, deși erau pe punctul de a pierde. Interferența finală a intereselor tuturor personajelor aflate în conflict accentuează atitudinea ironică a dramaturgului, pentru că foștii adversari se împacă, satisfăcuți de ceea ce au obținut, dar, mai ales, de propria imagine. Satisfacția vanității definește scena finală.

Comedia lui I. L. Caragiale deschide „drum creației realiste” prin varietatea tipurilor înfățișate. Majoritatea personajelor au doar o spoială „de civilizație occidentală” (Titu Maiorescu), ceea ce le transformă în caricaturi ale unor personalități. Încadrarea personajelor în tipuri dă naștere comicului de caracter. În comedia clasică, principalele caractere comice sunt avarul, fanfaronul, orgoliosul, ipocritul, mincinosul, gelosul, lăudărosul, pedantul, păcălitorul păcălit, prostul fudul etc. Personajul purtător al unei astfel de caracter este rezultatul unui proces de generalizare a trăsăturilor unei categorii mai largi, devenind un exponent tipic al clasei umane respective.

Caragiale creează, și el, o **tipizare comică**, dar eroii lui au întotdeauna numeroase elemente – de situație socială și intelectuală, de temperament, de limbaj etc. – care-i particularizează, astfel că nici unul nu seamănă cu celălalt. Scriitorul și-a afirmat în repetate rânduri această viziune asupra personajelor, susținând că „natura nu lucrează după tipare, ci-l toarnă pe fiecare după calapod deosebit; unul e sucit într-un fel, altul într-alt fel, fiecare în felul lui, încât nu te mai saturi să-i vezi și să-ți faci haz de ei”.

Garabet Ibrăileanu definea varietatea de tipuri invocată de I. L. Caragiale cu o formulă aplicată de critica literară operei lui Balzac. Criticul considera că personajele memorabile ale dramaturgului „fac concurență stării civile”. Pompiliu Constantinescu identifica **nouă tipuri de personaje** în comediile lui I. L. Caragiale: încornoratul (Dumitrache, Trahanache, Pampon, Crăcănel), primul amorez (Chiriac, Rică, Tipătescu, Nae Girimea), tipul cochetei și al adulterei (Zița, Veta, Zoe, Didina, Mița), tipul politic și al demagogului (Nae Cațavencu, Farfuridi, Dandanache), cetățeanul (conu Leonida, cetățeanul turmentat), funcționarul (catindatul), confidentul (Efimița), raisonneur-ul (Nae Ipingescu, Brânzovenescu), servitorul (Pristanda). Dacă este luată în considerare trăsătura de caracter dominantă, personajele din O scrisoare pierdută pot fi clasificate și altfel: Trahanache e ticăitul, Zoe – femeia voluntară, Cațavencu – ambițiosul demagog, Farfuridi – prostul fudul, Dandanache – prostul ticălos, Cetățeanul turmentat – naivul, iar Pristanda – slugarnicul. Dintre tipurile comice propuse în această comedie, tipul omului politic și al demagogului este, probabil, cel mai complex.

Autorul propune mai multe variante ale acestui tip, particularizând personajele prin asocierea unor trăsături de caracter care le apropie și de alte tipuri. Astfel, Trahanache, Tipătescu, Dandanache și Farfuridi pot fi raportați la tipul omului politic. Trăsăturile lor se definesc însă în funcție de situațiile în care evoluează. Trahanache are prezență de spirit, la șantaj reacționează cu un alt șantaj, deși pare senil și detașat de viața cotidiană, Tipătescu e impulsiv și reacționează violent când află de șantajul lui Nae Cațavencu, Dandanache e cel mai versat în lupta politică și păstrează scrisoarea de amor, deși a promis că o va înapoia, iar Farfuridi e om politic numai prin aparență, pentru că acest personaj e complet lipsit de personalitate, de o platitudine desăvârșită.

**Trăsăturile de caracter ale personajelor sunt susținute prin limbajul pe care îl folosesc** acestea, limbaj care pledează, de asemenea, pentru realismul situațiilor create de dramaturg. Prezența numeroaselor **greșeli de vocabular** ilustrează incultura personajelor, prin: **pronunție greșită**(famelie, renumerație, andrisant, plebicist), **etimologie populară** (scrofuloși, capitaliști – locuitori ai capitalei) sau prin **lipsa de proprietate a termenilor** (liber-schimbist înseamnă, pentru Cațavencu, elastic în concepții).

**Încălcarea regulilor gramaticale și a logicii** sugerează prostia, ignoranța, demagogia și este ilustrată prin abateri cum sunt: **polisemia** („ne-am răcit împreună”), **contradicția în termeni** („După lupte seculare care au durat aproape 30 de ani” sau „12 trecute fix”), **asociațiile incompatibile** („Industria română este admirabilă, e sublimă am putea zice, dar lipsește cu desăvârșire”), **nonsens** („Din două una, dați-mi voie, ori să se revizuiască, primesc! dar să nu se schimbe nimic…”), **truisme** („un popor care nu merge înainte stă pe loc”, „unde nu e moral, acolo e corupție și o soțietate fără prințipuri, va să zică că nu le are”), **expresiile tautologice** („intrigi proaste”), **construcțiile prolixe** („eu care familia mea de la patuzsopt în Cameră, și eu ca rumânul imparțial, care va să zică… cum am zițe… în sfârșit să trăiască”). Repetiția aproape obsedantă a unei specificități de limbaj deplasează atenția de la fondul comunicării la forma ei. Personajele au **ticuri verbale** care le definesc caracterologic, ilustrând inerția intelectuală, automatismul, alienarea.

**Insuficienta stăpânire a limbajului** le coboară la adevărata lor valoare, în ciuda orgoliului de care sunt dominate, pentru că prin limbaj se verifică raportul dintre ceea ce se pretind și ceea ce sunt în fond.

Nepotrivirea rezultată din interferența stilurilor. Multe personaje folosesc un **registru al limbajului în totală contradicție cu situația concretă**. Cațavencu vorbește în fața lui Pristanda într-un stil obișnuit, familiar de până atunci. Consecințele sunt comice, pentru că se simte imediat nepotrivirea; același lucru se întâmplă și în cazul lui Dandanache, aclamat de mulțime, dar adresându-se în stilul peltic, familiar, incoerent.

Atenta observație a moravurilor epocii sale, dezvăluirea luptelor de culise ale procesului electoral și a corupției care definea societatea vremii sunt alte argumente care pledează pentru încadrarea acestei comedii în seria operelor realiste. Prin generalizarea unor situații și a unor tipuri, dramaturgul nu se adresează doar cititorilor sau spectatorilor epocii sale, ci receptorilor din orice epocă și din orice context social. Modernitatea comediilor dramaturgului provine din ironizarea superficialității, a viciilor morale și a unui mod de viață care se poate regăsi oricând și oriunde.

# Particularități ale comicului de situație

**Comicul** se definește, în sens larg, drept tot ceea ce stârnește râsul. Este un fenomen antropologic, propriu naturii umane. Modalitățile care stârnesc râsul, ca și sensibilitatea la comic diferă de la o epocă la alta, de la o cultură la alta, de la individ la individ. Un element esențial în declanșarea efectului comic pare a fi contrastul sau nepotrivirea (între aparență și esență, între pretenții și realitate, între așteptări și rezultate, între viu și mecanic etc.). Pentru a fi receptat cu o atitudine binevoitoare, de detașare amuzată, contrastul comic trebuie să fie inofensiv, să nu producă suferință sau daune. Principalele forme de realizare a comicului în dramaturgie sunt **comicul de situație, de caractere sau de moravuri și de limbaj.**

Comedia este specia genului dramatic, în versuri sau în proză, care are finalitate moralizatoare și produce râsul cititorului sau al spectatorului, prin folosirea a diferite tipuri de comic. Ca trăsături generale ale comediei pot fi menționate: destinată să provoace râsul, personajele reprezintă categorii sociale diverse; subiectele sunt general umane, eroii întruchipând caractere (parvenitul obraznic, sclavul șiret, aristocratul mândru); conflictul se plasează între aparență și esență (doar aparent, valorile sunt false); deznodământul este vesel, stilul – parodic. **Conflictele dramatice** în comedie sunt derizorii, de nivel exterior, și ilustrează ridicolul preocupărilor personajelor.

Comedie de moravuri, care dezvăluie viața publică și de familie a unor politicieni care, ajunși la putere și roși de ambiții, sunt caracterizați de o creștere bruscă a instinctelor de parvenire, „O scrisoare pierdută” se înscrie în **seria operelor caragialiene care au în centru vanitatea**.

Acțiunea piesei se desfășoară în „capitala unui județ de munte”, pe fondul agitat al unei campanii electorale. Aici are loc conflictul între ambițiosul avocat Nae Cațavencu, din „opoziție”, care aspiră spre o carieră politică, și grupul conducerii locale (prefectul Ștefan Tipătescu, „prezidentul” Zaharia Trahanache). Pentru a-și forța rivalii să-l propună candidat în locul lui Farfuridi, Cațavencu amenință cu un șantaj. Instrumentul de șantaj este o „scrisorică de amor” a lui Tipătescu, trimisă doamnei Zoe Trahanache, soția „prezidentului”; pierdută de Zoe, scrisoarea este găsită de un cetățean turmentat și subtilizată de Cațavencu. Șantajul o sperie pe Zoe, care, pentru a nu fi compromisă public, exercită presiuni asupra celor doi „conducători” ai județului și obține promisiunea candidaturii lui Cațavencu.

Când conflictul provocat de scrisoarea pierdută pare să fie rezolvat, urmează o „lovitură de teatru”: de la București se cere, fără explicații, să fie trecut pe lista candidaților un nume necunoscut – Agamemnon Dandanache. Reacțiile celor din jur sunt diferite: Zoe e disperată, Cațavencu – amenințător, Farfuridi și Brânzovenescu – satisfăcuți că rivalul lor a pierdut, Tipătescu – nervos. Trahanache este singurul personaj care nu-și pierde cumpătul, având „puțintică răbdare” și gândindu-se la un mod de rezolvare a conflictului fără a contesta ordinele „de sus”.

Interesele contrare determină un conflict deschis în timpul ședinței de numire oficială a candidatului, când Pristanda pune la cale un scandal menit să-l anihileze pe Cațavencu. În încăierare, acesta pierde pălăria în care era ascunsă scrisoarea și dispare, provocându-i emoții intense „coanei Joițica”. Dandanache, sosit de la București, își dezvăluie strategia politică, asemănătoare cu aceea a lui Nae Cațavencu, numai că la un nivel mult mai înalt și cu mai multă ticăloșie. Nae Cațavencu schimbă tactica parvenirii, flatând-o pe Zoe, generoasă după ce își recapătă scrisoarea cu ajutorul cetățeanului turmentat. În final, toată lumea se împacă, „micile pasiuni” dispar ca prin farmec, Dandanache e ales „în unanimitate”, Nae Cațavencu ține un discurs banal, dar zgomotos la serbarea populară determinând reconcilierea foștilor adversari. Atmosfera e de carnaval, de mascaradă, fiind accentuată de mutica săltăreață condusă de Pristanda.

**Tehnica de construcție a subiectului** este aceea a amplificării treptate a conflictului. Inițial, apar în scenă Tipătescu, Trahanache, Zoe, alarmați de un eveniment dezvăluit parțial. Apoi, în prim plan apare Cațavencu, șantajistul, iar această prezență conturează conflictul fundamental, care asigură unitatea de acțiune a piesei. La acest conflict, se adaugă conflicte secundare, determinate de intervențiile cuplului Farfuridi – Brânzovenescu și de apariția neașteptată a „depeșei” cu numele lui Dandanache. Rezultă un **ghem de complicații**, care acumulează progresiv altele, ca un bulgăre de zăpadă în rostogolire.

**Amplificarea conflictului se realizează prin**: intrările repetate ale cetățeanului turmentat, care creează o stare de tensiune, niciodată rezolvată, pentru că, neaducând scrisoarea, conflictul declanșat de pierderea ei nu se stinge; apoi, prin evoluția adversarilor; Cațavencu e înfrânt, deși pare că va câștiga, iar Tipătescu – Trahanache – Zoe triumfă, deși erau pe punctul de a pierde. Interferența finală a intereselor tuturor personajelor aflate în conflict accentuează atitudinea ironică a dramaturgului, pentru că foștii adversari se împacă, satisfăcuți de ceea ce au obținut, dar, mai ales, de propria imagine. Satisfacția vanității definește scena finală.

**Acțiunea piesei** este divizată în patru acte, fiecare structurat într-un anumit număr de scene. Actul I cuprinde 9 scene, actul al II-lea – 14 scene, actul al III-lea – 7 scene, iar actul al IV-lea – 14 scene.

Scenele se construiesc pe baza replicilor personajelor, care conturează conflictele dintre diferite personaje, în funcție de interesele care le apropie sau le despart. Replicile personajelor sunt esențiale pentru construirea textului dramatic, dialogul și monologul fiind modurile principale de expunere, care contribuie la caracterizarea personajelor și la evoluția acțiunii.

Indicațiile scenice sau **didascaliile sunt un element particular de compoziție a textului dramatic**, care oferă informații despre personaje sau despre modul în care trebuie interpretat un rol. Prin intermediul didascaliilor, autorul le fixează personajelor un anumit statut social: Ștefan Tipătescu „prefectul județului”, Agamemnon Dandanache – „vechi luptător de la ’48”, Zaharia Trahanache – „prezidentul Comitetului permanent, Comitetului electoral, Comitetului școlar, Comițiului agricol și altor comitete și comiții” etc. În text, didascaliile oferă informații cu privire la mimică, gesturi, atitudini, intensitatea tonului cu care sunt rostite replicile: „Pristanda (uitându-se pe sine și râzând): Curat condei! (luându-și numaidecât seama, naiv): Adicăte, cum condei, coane Fănică?”

O scrisoare pierdută **combină mai multe surse ale comicului** într-un tot armonios, care subliniază arta dramaturgului. **Comicul de situație** rezultă din **fapte neprevăzute și din prezența unor grupuri insolite** (triunghiul conjugal Zoe – Trahanache – Tipătescu, cuplul Farfuridi – Brânzovenescu). Ion Luca Caragiale folosește scheme tipice, preluate din literatura comică universală, susținând comicul de situație prin: încurcătură (determinată de pierderea scrisorii); confuzie (între personaje - Agamiță Dandanache îl confundă pe Ștefan Tipătescu cu Zaharia Trahanache: „Și dumnealui? Bărbatul dumneaei?”); coincidență (situații similare – Agamiță Dandanache folosește o metodă de parvenire politică asemănătoare cu aceea a lui Cațavencu, numai că la un nivel mai înalt); echivoc; revelațiile succesive (personaje care se dezvăluie pe măsură ce participă la acțiune – cazul lui Ghiță Pristanda, care se dovedește foarte puțin onest, în ciuda afirmațiilor sale); quiproquo – ul (substituirea lui Nae Cațavencu prin personajul – surpriză); acumularea progresivă (intrările repetate ale cetățeanului turmentat); repetiția (a doua situație de șantaj care are același scenariu); evoluția inversă (grupul Zoe – Trahanache – Tipătescu pare că pierde lupta electorală, dar o câștigă, în timp ce Nae Cațavencu pierde o bătălie care părea câștigată); interferența (grupurile de interese).

**Prezența triunghiului conjugal este una dintre cele mai importante modalități de construcție a comicului de situație**. Scena în care Tipătescu, Zoe și Zaharia sunt reuniți și discută despre scrisoarea de dragoste este emblematică pentru sublinierea intențiilor ironice ale autorului. Zoe se preface că leșină, ofensată de acuzațiile care i se aduc, Tipătescu spumegă de furie, iar Zaharia Trahanache, mimând perfect inocența, caută o modalitate de contrașantaj: „Trahanache (îngrijind-o, după ce a pus-o cu ajutorul lui Pristanda pe fotoliu): Bine, omule, nu ți-am zis să nu-i spui? o știam eu cât e de simțitoare! Iaca vezi! (toți o îngrijesc) Ei! ți-am spus că l-am prins pe onorabilul cu alta mai boacănă... […](bătând cu putere în palmele Joițichii): Cu altă plastografie... Ce plastograf!” (actul I, scena IX).

**Comicul de situație** dobândește în această comedie un aspect particular, fiind **modalitatea prin care autorul finalizează conflictul**. De aceea, șantajul cu ajutorul scrisorii pentru a accede la funcția de deputat este reluat în final, la alt nivel: Agamiță Dandanache – „mai prost decât Farfuridi și mai canalie decât Cațavencu” – folosește tot o scrisorică de amor pentru a fi impus pe lista candidaților „de la centru”. Scenele din ultimul act al comediei, în care Dandanache repetă povestea cu „scrisorica de amor” a unui „becher” ( „Nu spui ține – persoană importantă” ) îngroașă comicul de situație, accentuând grotescul personajelor, prin reliefarea ideii că „la centru”, oricine, chiar și senilul candidat impus în ultima clipă, are acces la instrumentele de șantaj, care devine un automatism. Așadar, situațiile comice repetitive accentuează intențiile moralizatoare ale autorului.

Alături de comicul de situație, sunt valorificate și **alte tipuri de comic**. **Comicul intențiilor** rezultă din atitudinea scriitorului față de evenimente și de oameni. Substanța piesei este supusă unor modalități de tratare diferite ironică, umoristică, sarcastică, grotescă. I. L. Caragiale este un scriitor obiectiv, în sensul capacității de a crea viață, dar nu e un scriitor indiferent. El pare că-și iubește personajele, este îngăduitor față de ele, dar nu iartă trăsăturile ridicole, tratându-le cu ironie, cu umor, punându-le în situații absurde sau grotești, demontând mecanismele sufletești și reducându-le la condiția simplificată a marionetei. Cu ironie sunt tratați Tipătescu, Zoe, în manieră satirică e prezentat Nae Cațavencu, umoristică – cetățeanul turmentat, grotescă – Farfuridi, Brânzovenescu, Dandanache.

Unul dintre cele mai importante tipuri de comic valorificate în piesă este **comicul de caracter**. Caragiale creează o tipizare comică, dar eroii lui au întotdeauna numeroase elemente – de situație socială și intelectuală, de temperament, de limbaj etc. – care-i particularizează, astfel că nici unul nu seamănă cu celălalt. Scriitorul și-a afirmat în repetate rânduri această viziune asupra personajelor, susținând că „natura nu lucrează după tipare, ci-l toarnă pe fiecare după calapod deosebit; unul e sucit într-un fel, altul într-alt fel, fiecare în felul lui, încât nu te mai saturi să-i vezi și să-ți faci haz de ei”. Pompiliu Constantinescu identifica **nouă tipuri de personaje** în comediile lui I. L. Caragiale: încornoratul (Dumitrache, Trahanache, Pampon, Crăcănel), primul amorez (Chiriac, Rică, Tipătescu, Nae Girimea), tipul cochetei și al adulterei (Zița, Veta, Zoe, Didina, Mița), tipul politic și al demagogului (Nae Cațavencu, Farfuridi, Dandanache), cetățeanul (conu Leonida, cetățeanul turmentat), funcționarul (catindatul), confidentul (Efimița), raisonneur-ul (Nae Ipingescu, Brânzovenescu), servitorul (Pristanda).

Dacă este luată în considerare **trăsătura de caracter dominantă**, personajele din O scrisoare pierdută pot fi clasificate și altfel: Trahanache e ticăitul, Zoe – femeia voluntară, Cațavencu – ambițiosul demagog, Farfuridi – prostul fudul, Dandanache – prostul ticălos, Cetățeanul turmentat – naivul, iar Pristanda – slugarnicul. Deasupra trăsăturilor de caracter individualizatoare se situează, în cazul eroilor acestei comedii, o **trăsătură de caracter cu rol de uniformizare**, dar creând numeroase situații comice – vanitatea. În acest fel, comicul de intenție, comicul de caracter și comicul de situație reliefează un defect uman pe care autorul vrea să-l îndrepte.

Toate tipurile de comic ilustrate de această comedie susțin intențiile autorului, care vrea să moralizeze, fără a răni. Provocând râsul receptorului, I. L. Caragiale îl invită să mediteze profund asupra propriului orgoliu și să se desăvârșească.

# Particularități ale comicului de caracter și de moravuri

Cerința de a scrie un eseu de 2 - 3 pagini despre aspectele comicului de caracter şi de moravuri într-o comedie studiată s-a regăsit în cadrul variantei 65 de la Bacalaureatul din 2013, astfel că profesorii Liceunet îți pun la dispoziție un material cu ajutorul căruia vei putea observa cele mai importante caracteristici ale comicului din piesa de teatru „O scrisoare pierdută”.

**Comicul** se definește, în sens larg, drept tot ceea ce stârnește râsul. Este un fenomen antropologic, propriu naturii umane. Modalitățile care stârnesc râsul, ca și sensibilitatea la comic diferă de la o epocă la alta, de la o cultură la alta, de la individ la individ. Un element esențial în declanșarea efectului comic pare a fi contrastul sau nepotrivirea (între aparență și esență, între pretenții și realitate, între așteptări și rezultate, între viu și mecanic etc.). Pentru a fi receptat cu o atitudine binevoitoare, de detașare amuzată, contrastul comic trebuie să fie inofensiv, să nu producă suferință sau daune. **Principalele forme de realizare a comicului în dramaturgie sunt comicul de situație, de caractere sau de moravuri și de limbaj.**

Comedia este specia genului dramatic, în versuri sau în proză, care are finalitate moralizatoare și produce râsul cititorului sau al spectatorului, prin **folosirea a diferite tipuri de comic**. Ca trăsături generale ale comediei pot fi menționate finalitatea amuzantă (specia este destinată să provoace râsul); personajele reprezintă categorii sociale diverse; subiectele sunt general umane, eroii întruchipând caractere (parvenitul obraznic, sclavul șiret, aristocratul mândru); conflictul se plasează între aparență și esență (doar aparent, valorile sunt false); deznodământul este vesel, stilul – parodic. Conflictele dramatice în comedie sunt derizorii, de nivel exterior, și ilustrează ridicolul preocupărilor personajelor

**Comedie de moravuri**, care dezvăluie viața publică și de familie a unor politicieni care, ajunși la putere și roși de ambiții, sunt caracterizați de o creștere bruscă a instinctelor de parvenire, „O scrisoare pierdută” se înscrie în seria operelor caragialiene care au în centru vanitatea.

**Acțiunea piesei** se desfășoară în „capitala unui județ de munte”, pe fondul agitat al unei campanii electorale. Aici are loc conflictul între ambițiosul avocat Nae Cațavencu, din „opoziție”, care aspiră spre o carieră politică, și grupul conducerii locale (prefectul Ștefan Tipătescu, „prezidentul” Zaharia Trahanache). Pentru a-și forța rivalii să-l propună candidat în locul lui Farfuridi, Cațavencu amenință cu un șantaj. Instrumentul de șantaj este o „scrisorică de amor” a lui Tipătescu, trimisă doamnei Zoe Trahanache, soția „prezidentului”; pierdută de Zoe, scrisoarea este găsită de un cetățean turmentat și subtilizată de Cațavencu. Șantajul o sperie pe Zoe, care, pentru a nu fi compromisă public, exercită presiuni asupra celor doi „conducători” ai județului și obține promisiunea candidaturii lui Cațavencu.

Când conflictul provocat de scrisoarea pierdută pare să fie rezolvat, urmează o „lovitură de teatru”: de la București se cere, fără explicații, să fie trecut pe lista candidaților un nume necunoscut – Agamemnon Dandanache. Reacțiile celor din jur sunt diferite: Zoe e disperată, Cațavencu – amenințător, Farfuridi și Brânzovenescu – satisfăcuți că rivalul lor a pierdut, Tipătescu – nervos. Trahanache este singurul personaj care nu-și pierde cumpătul, având „puțintică răbdare” și gândindu-se la un mod de rezolvare a conflictului fără a contesta ordinele „de sus”.

**Interesele contrare determină un conflict deschis** în timpul ședinței de numire oficială a candidatului, când Pristanda pune la cale un scandal menit să-l anihileze pe Cațavencu. În încăierare, acesta pierde pălăria în care era ascunsă scrisoarea și dispare, provocându-i emoții intense „coanei Joițica”. Dandanache, sosit de la București, își dezvăluie strategia politică, asemănătoare cu aceea a lui Nae Cațavencu, numai că la un nivel mult mai înalt și cu mai multă ticăloșie. Nae Cațavencu schimbă tactica parvenirii, flatând-o pe Zoe, generoasă după ce își recapătă scrisoarea cu ajutorul cetățeanului turmentat. În final, toată lumea se împacă, „micile pasiuni” dispar ca prin farmec, Dandanache e ales „în unanimitate”, Nae Cațavencu ține un discurs banal, dar zgomotos la serbarea populară determinând reconcilierea foștilor adversari. Atmosfera e de carnaval, de mascaradă, fiind accentuată de mutica săltăreață condusă de Pristanda.

**Tehnica de construcție a subiectului** este aceea a amplificării treptate a conflictului. Inițial, apar în scenă Tipătescu, Trahanache, Zoe, alarmați de un eveniment dezvăluit parțial. Apoi, în prim plan apare Cațavencu, șantajistul, iar această prezență conturează conflictul fundamental, care asigură unitatea de acțiune a piesei. La acest conflict, se adaugă conflicte secundare, determinate de intervențiile cuplului Farfuridi – Brânzovenescu și de apariția neașteptată a „depeșei” cu numele lui Dandanache. Rezultă un ghem de complicații, care acumulează progresiv altele, ca un bulgăre de zăpadă în rostogolire.

**Amplificarea conflictului** se realizează prin: intrările repetate ale cetățeanului turmentat, care creează o stare de tensiune, niciodată rezolvată, pentru că, neaducând scrisoarea, conflictul declanșat de pierderea ei nu se stinge; apoi, prin evoluția adversarilor; Cațavencu e înfrânt, deși pare că va câștiga, iar Tipătescu – Trahanache – Zoe triumfă, deși erau pe punctul de a pierde. Interferența finală a intereselor tuturor personajelor aflate în conflict accentuează atitudinea ironică a dramaturgului, pentru că foștii adversari se împacă, satisfăcuți de ceea ce au obținut, dar, mai ales, de propria imagine. Satisfacția vanității definește scena finală.

**Acțiunea piesei** este divizată în patru acte, fiecare structurat într-un anumit număr de scene. Actul I cuprinde 9 scene, actul al II-lea – 14 scene, actul al III-lea – 7 scene, iar actul al IV-lea – 14 scene.

Scenele se construiesc pe baza replicilor personajelor, care conturează conflictele dintre diferite personaje, în funcție de interesele care le apropie sau le despart. Replicile personajelor sunt esențiale pentru construirea textului dramatic, dialogul și monologul fiind modurile principale de expunere, care contribuie la caracterizarea personajelor și la evoluția acțiunii.

**Indicațiile scenice sau didascaliile sunt un element particular de compoziție a textului dramatic**, care oferă informații despre personaje sau despre modul în care trebuie interpretat un rol. Prin intermediul didascaliilor, autorul le fixează personajelor un anumit statut social: Ștefan Tipătescu „prefectul județului”, Agamemnon Dandanache – „vechi luptător de la ’48”, Zaharia Trahanache – „prezidentul Comitetului permanent, Comitetului electoral, Comitetului școlar, Comițiului agricol și altor comitete și comiții” etc. În text, **didascaliile oferă informații cu privire la mimică, gesturi, atitudini, intensitatea tonului cu care sunt rostite replicile**: „Pristanda (uitându-se pe sine și râzând ): Curat condei! ( luându-și numaidecât seama, naiv): Adicăte, cum condei, coane Fănică?”

O scrisoare pierdută combină mai multe **surse ale comicului** într-un tot armonios, care subliniază arta dramaturgului. **Comicul de moravuri susține conflictul principal al acțiunii.** Zoe Trahanache e implicată într-o relație extraconjugală cu „amicul” lui Zaharia, Ștefan Tipătescu. Dorința ei ca Nae Cațavencu să nu publice scrisoarea compromițătoare, pe care a primit-o de la prefect, determină intervențiile disperate pentru susținerea avocatului în alegeri, deși acesta face parte din gruparea politică adversă. De aceea, procesul electoral devine o adevărată mascaradă, care se amplifică prin apariția lui Agamiță Dandanache, el însuși aflat într-o situație asemănătoare cu Nae Cațavencu. Astfel, prin **folosirea comicului de moravuri**, o temă gravă, cum este procesul electoral, devine subiect comic și susține intențiile moralizatoare ale autorului. Comicul de moravuri este susținut de comicul de situație, care rezultă din fapte neprevăzute și din prezența unor grupuri insolite (triunghiul conjugal Zoe – Trahanache – Tipătescu, cuplul Farfuridi – Brânzovenescu).

**I. L. Caragiale folosește scheme tipice, preluate din literatura comică universală, susținând comicul de situație**prin: **încurcătură** (determinată de pierderea scrisorii); **confuzi**e (între personaje - Agamiță dandanache îl confundă pe Ștefan Tipătescu cu Zaharia Trahanache: „Și dumnealui? Bărbatul dumneaei?”); **coincidență** (situații similare – Agamiță Dandanache folosește o metodă de parvenire politică asemănătoare cu aceea a lui Cațavencu, numai că la un nivel mai înalt); **echivoc**; **revelațiile succesive** (personaje care se dezvăluie pe măsură ce participă la acțiune – cazul lui Ghiță Pristanda, care se dovedește foarte puțin onest, în ciuda afirmațiilor sale); **quiproquo – ul** (substituirea lui Nae Cațavencu prin personajul – surpriză); **acumularea progresivă** (intrările repetate ale cetățeanului turmentat); **repetiția** (a doua situație de șantaj care are același scenariu); **evoluția inversă** (grupul Zoe – Trahanache – Tipătescu pare că pierde lupta electorală, dar o câștigă, în timp ce Nae Cațavencu pierde o bătălie care părea câștigată); **interferența** (grupurile de interese).

**Unul dintre cele mai importante tipuri de comic** valorificate de I. L. Caragiale este **comicul de caracter**. În comedia clasică, **principalele caractere comice sunt avarul, fanfaronul, orgoliosul, ipocritul, mincinosul, gelosul, lăudărosul, pedantul, păcălitorul păcălit, prostul fudul etc.** Personajul purtător al unei astfel de caracter este rezultatul unui proces de generalizare a trăsăturilor unei categorii mai largi, devenind un exponent tipic al clasei umane respective. Caragiale creează, și el, o tipizare comică, dar eroii lui au întotdeauna numeroase elemente – de situație socială și intelectuală, de temperament, de limbaj etc. – care-i particularizează, astfel că nici unul nu seamănă cu celălalt. Scriitorul și-a afirmat în repetate rânduri această viziune asupra personajelor, susținând că „natura nu lucrează după tipare, ci-l toarnă pe fiecare după calapod deosebit; unul e sucit într-un fel, altul într-alt fel, fiecare în felul lui, încât nu te mai saturi să-i vezi și să-ți faci haz de ei”. Garabet Ibrăileanu definea varietatea de tipuri invocată de I. L. Caragiale cu o formulă aplicată de critica literară operei lui Balzac. Criticul considera că personajele memorabile ale dramaturgului „fac concurență stării civile”.

Pompiliu Constantinescu identifica **nouă tipuri de personaje** în comediile lui I. L. Caragiale: **încornoratul** (Dumitrache, Trahanache, Pampon, Crăcănel), **primul amorez** (Chiriac, Rică, Tipătescu, Nae Girimea), **tipul cochetei și al adulterei** (Zița, Veta, Zoe, Didina, Mița), **tipul politic și al demagogului** (Nae Cațavencu, Farfuridi, Dandanache), **cetățeanul** (conu Leonida, cetățeanul turmentat), **funcţionarul** (catindatul), **confidentul** (Efimiţa), **raisonneur-ul** (Nae Ipingescu, Brânzovenescu), **servitorul** (Pristanda). Dacă este luată în considerare trăsătura de caracter dominantă, personajele din „O scrisoare pierdută” pot fi clasificate și altfel: Trahanache e ticăitul, Zoe – femeia voluntară, Cațavencu – ambițiosul demagog, Farfuridi – prostul fudul, Dandanache – prostul ticălos, Cetățeanul turmentat – naivul, iar Pristanda – slugarnicul. Dintre tipurile comice propuse în această comedie, **tipul omului politic și al demagogului este, probabil, cel mai complex**. Autorul propune mai multe variante ale acestui tip, particularizând personajele prin asocierea unor trăsături de caracter care le apropie și de alte tipuri. Astfel, Trahanache, Tipătescu, Dandanache și Farfuridi pot fi raportați la tipul omului politic. Trăsăturile lor se definesc însă în funcție de situațiile în care evoluează. Trahanache are prezență de spirit, la șantaj reacționează cu un alt șantaj, deși pare senil și detașat de viața cotidiană, Tipătescu e impulsiv și reacționează violent când află de șantajul lui Nae Cațavencu, Dandanache e cel mai versat în lupta politică și păstrează scrisoarea de amor, deși a promis că o va înapoia, iar Farfuridi e om politic numai prin aparență, pentru că acest personaj e complet lipsit de personalitate, de o platitudine desăvârșită.

Personajelor li se atribuie nume care sugerează anumite **trăsături de caracter**. Întâlnit prima oară la Vasile Alecsandri, în literatura română, comicul numelor atinge un punct superior în comediile lui I. L. Caragiale. Dacă Alecsandri își numea eroii Pungescu, Răzvrătescu, Lunătescu, Napoilă, Clevetici etc., I. L. Caragiale rafinează comicul numelor, sugerând dominanta de caracter a personajului, originea lui sau rolul în desfășurarea evenimentelor. Astfel, numele lui Tipătescu sugerează apartenența la un tip, banalitatea și plafonarea socială. Zaharia Trahanache face trimitere la ramolismentul personajului și la posibilitatea ca acesta să poată fi ușor modelat, în funcție de interesele tuturor. Ghiță Pristanda sugerează slugărnicia personajului, numele provenind de la un joc popular care se dansează bătând pasul pe loc și după indicațiile unui conducător de joc.

Toate **tipurile de comic** ilustrate de această comedie susțin intențiile autorului, care vrea să moralizeze, fără a răni. Provocând râsul receptorului, I. L. Caragiale îl invită să mediteze profund asupra propriilor defecte și să se desăvârșească.