**Introducere**

În introducerea oricărui eseu sau comentariu despre poezia „Umbra lui Mircea. La Cozia” este important să menționezi apartenența acesteia la un anume curent literar, precum și specia literară căreia îi aparține. Sunt mereu binevenite în cadrul introducerii niște date generale privind tema/ temele poeziei, precum și data publicării.

De reținut: introducerea cuprinzătoare va convinge profesorul corector încă de la început de faptul că ești bine familiarizat cu subiectul propus!

**Exemplu**

[Poezia pașoptistă](https://liceunet.ro/grigore-alexandrescu/umbra-lui-mircea-la-cozia/eseu/poezie-pasoptista) romantică „Umbra lui Mircea. La Cozia” a fost publicată pentru prima dată în revista „Foaie științifică și literară” în anul 1844, sub titlul „Umbra lui Mircea”. Apoi, opera a apărut în volumul „Suvenire și impresii, epistole și fabule”, în 1847. În cadrul acestui volum se definitivează și titlul poeziei.

**Semnificația titlului**

În ceea ce privește titlul poeziei „Umbra lui Mircea. La Cozia”, trebuie să menționezi detalii legate de simbolistica acestuia. Titlul unei creații literare nu este niciodată ales la întâmplare, ci tocmai pentru a însuma ceea ce este mai important de reliefat în opera respectivă. Observă legătura strânsă dintre titlul poeziei și tema acesteia. Fiecare cuvânt ce formează titlul poeziei este important și trebuie analizat!

**Exemplu**

Titlul poeziei cuprinde două sintagme: „Umbra lui Mircea.” și „La Cozia”, separate printr-un punct. Astfel, sintagma „Umbra lui Mircea” prezintă o imagine fantomatică, „umbră” devenind sinonim cu „fantomă”. Cititorul primește o informație suplimentară, referitoare la identitatea „umbrei”, și astfel, aflăm că este vorba de fantoma lui Mircea cel Bătrân, domnitor longeviv (1386-1418) al Țării Românești. Cea de-a doua sintagmă ce compune titlul se referă la cadrul spațial evocat: mănăstirea Cozia, ctitorită de către același domnitor.

**Tema**

O analiză pertinentă a oricărui text literar trebuie să conțină informații referitoare la tema reflectată în cadrul lucrării analizate. Este important să menționezi faptul că, în cazul poeziei „Umbra lui Mircea. La Cozia”, avem de-a face cu o temă istorică, referitoare la trecutul glorios al Țării Românești. [Aici](https://liceunet.ro/grigore-alexandrescu/umbra-lui-mircea-la-cozia/eseu/tema-si-viziunea-despre-lume) poți accesa eseul nostru care conține [tema și viziunea despre lume](https://liceunet.ro/grigore-alexandrescu/umbra-lui-mircea-la-cozia/eseu/tema-si-viziunea-despre-lume).

**Exemplu**

Tema poeziei este glorificarea trecutului eroic, într-un context prezent care datorează multe celui precedent. În spirit pașoptist, trecutul este romanticizat, apărând astfel motivul literar al fantomei. Acesta servește drept simbol al trecutului și al neliniștii provocate de starea în care se află, în prezent, patria autorului. Fantoma ce bântuie un loc anume este adesea asociată cu o stare problematică ce trebuie soluționată întru liniștea spiritelor.

**Interpretarea versurilor**

Recomandăm realizarea comentariului poeziei Umbra lui Mircea. La Cozia dedicând o atenție sporită structurii poeziei, precum și fiecărei idei și imagini artistice prezente în fiecare strofă. Astfel, în redactarea acestui comentariu nu vei întâmpina dificultăți dacă vei ține cont de tema/ temele principale abordate prin intermediul acestei opere literare și exprimate prin intermediul figurilor de stil. Nu uita să argumentezi folosind exemple întâlnite în textul Umbra lui Mircea. La Cozia!

**Exemplu de interpretare a versurilor**

Prima strofă introduce cititorul în contextul poetic, caracterizat de o întunecime solemnă („Ale turnurilor umbre peste unde stau culcate”).

Strofa a patra oferă un indiciu privind motivul pentru care „umbra” apare. Aceasta are un mesaj de transmis, sub forma unui ordin. Adresarea directă a poetului se face către elementele naturii înconjurătoare, receptive la apariția fantomei.

A cincea strofă începe cu o adresare directă a eului liric către Oltul personificat. Râul Olt este martor al „vitejiilor trecute”, constituind astfel o punte între trecut și prezent. Poetul recurge la un alt procedeul romantic, și anume, interogația retorică: „Oltule, care-ai fost martur vitejiilor trecute/ Cine oar poate să fie omul care te-a-ngrozit?”.

Strofa a șaptea stabilește identitatea spiritului: este fantoma neliniștită a lui Mircea cel Bătrân. El este recunoscut de toate elementele naturii: dealul, Oltul, valurile, Dunărea și marea. Toate îi scandează numele cu admirație.

Următoarea secvență constituie o meditație romantică asupra trecerii timpului. În ochii autorului, trecutul este măreț („vremi de fapte strălucite”), comparativ cu prezentul caracterizat de atitudinea antirăzboinică ce aduce pace și liniște omenirii. Autorul transmite un mesaj cu caracter iluminist. Această idee se referă la un alt fel de putere, ce înlocuiește puterea militară, dar se clădește pe trecutul militar glorios.

**Figuri de stil**

Limbajul utilizat de Alexandrescu în versurile poeziei „Umbra lui Mircea. La Cozia” conferă o expresivitate deosebită lucrării de față. Această expresivitate se manifestă cu ajutorul imaginilor artistice, dar și a figurilor de stil. Astfel, poezia de față este un text expresiv datorită imaginilor create, a figurilor de stil și a limbajului poetic.

**Exemplu**

Limbajul artistic se remarcă prin gravitatea tonalității sale, iar versurile ample contribuie la sporirea acestui efect. Imaginile vizuale se realizează în cea de-a doua strofă printr-o enumerare a complementelor circumstanțiale de loc („dintr-o peșteră”, „din râpă”, „de pe muche”, „de pe stâncă”) și prin folosirea verbelor la prezent („iese”, „mă-mpresoară”, „se cobor”, „se mișcă”). Se remarcă și epitetul cromatic în versul al doilea („chipuri negre se cobor”), cu rol de a comunica prezențe misterioase în cadrul peisajului nocturn.

Epitetele, precum „chipuri negre” și „umbră veche” accentuează solemnitatea atmosferei redate în cadrul textului. Ultimele două versuri ale primei strofe oferă un indiciu privind tema centrală a poeziei. Valurile („ale valurilor mândre generații spumegate”) și mănăstirea („zidul vechi al mănăstirei”) sunt, în acest caz, metafore ce ilustrează rezistența sufletului românesc la trecerea numeroaselor generații, care nu au intervenit, însă, în integritatea acestuia.

**Elemente romantice**

Pentru a motiva corect apartenența poeziei „Umbra lui Mircea. La Cozia” la curentul literar romantic, trebuie să ai în vedere caracteristicile acestuia. Apărut ca reacție la clasicism, romantismul condamnă convenționalismul și rigiditatea acestuia, reprezentând, la vremea respectivă, un curent literar revoluționar.

**Exemplu**

Apartenența la romantism a acestei opere se motivează în primul rând prin tema aleasă. Fiind vorba despre o temă cu caracter istoric, ea se clasifică în rândul operelor romantice, în cadrul cărora se regăsesc adesea teme istorice. Astfel, devin posibile varii procedee artistice romantice, precum întoarcerea în trecut și realizarea antitezei trecut-prezent. Grigore Alexandrescu a preluat unele elemente din romantismul european, precum ar fi mijloacele artistice utilizate în această poezie. Cu toate acestea, Alexandrescu a transpus aceste elemente în spiritul românesc pașoptist, amintind de idealurile generației de la 1848. Autorul încearcă, astfel, o sensibilizare a contemporanilor la idealurile de libertate națională specific pașoptiste.

Un alt procedeu romantic este interogația retorică, observabilă în textul lui Alexandrescu în adresarea către râul Olt, martor al „vitejiilor trecute”, ce constituie o punte între trecut și prezent. Astfel, Oltul este personificat, iar eul liric i se adresează: „Oltule, care-ai fost martur vitejiilor trecute/ Cine oar poate să fie omul care te-a-ngrozit?”.

Întoarcerea în trecut este și ea un procedeu artistic tipic romantismului, prin intermediul căruia autorul incită la contemplație. Scopul final este ca românii să-și amintească o perioadă mai demnă pentru români, când domnitorul Mircea cel Bătrân îngrozea inamicii: „Transilvania-1 aude, ungurii se înarmez”.

În concluzie, poezia de față aparține curentului literar romantic.

**Eul liric**

În cadrul oricărui eseu dedicat unei opere lirice trebuie să demonstrezi prezența eului liric. Mărcile eului liric pot fi, după cum urmează: pronume la persoana întâi singular, verbe la persoana întâi singular, adresare directă prin pronume și verb la persoana a doua singular, cazul vocativ, mărci lexico-gramaticale specifice (frecvența verbelor și a pronumelor la persoana întâi).

**Exemplu**

Prezența eului liric se remarcă, în cazul acestei opere, prin intermediul mărcilor lexico-gramaticale ale acestuia: verbe („venim”, „privim”, „ne-ndoim”), pronume („tu”, „ți-”, „noi”) și adjective pronominale la persoana I și a II-a („a ta”, „al tău”). De asemenea, prezența eului liric se evidențiază prin interogația retorică și adresările retorice repetate („Ascultați!”, „Oltule, care-ai fost martur vitejiilor trecute/ Cine oar poate să fie omul care te-a-ngrozit?”).

**Motive literare**

Motivul literar constă într-un simbol, o idee, o imagine, toate fiind reluate sau subliniate cu insistență - Umbra lui Mircea. La Cozia. Acestea contribuie la definirea mesajului unei opere literare. Ele pot denumi obiecte, cifre, sentimente, culori, acțiuni/situații arhetipale, personaje, modele mitice sau aforisme.

De reținut: motivul literar central al unei opere se numește „laitmotiv”.

**Exemplu**

În poezia „Umbra lui Mircea. La Cozia” se întâlnește o abundență de motive literare, specifice romantismului și temei istorice abordate. În spirit pașoptist, trecutul este romanticizat, apărând astfel motivul literar al fantomei: „[...] un mormînt se desvălește,/ O fantomă-ncoronată din el iese”. Acesta servește drept simbol al trecutului și al neliniștii provocate de starea în care se află, în prezent, patria autorului. Motivului fantomei i se adaugă cel al umbrelor, al nopții, al mormintelor.

**Elemente de versificație**

Elementele de prozodie sau de versificație se referă la modul în care sunt dispuse versurile poeziei. Prin urmare, este important să menționezi gruparea strofică, precum și felul în care acționează regulile prozodice asupra poeziei: rima, măsura și ritmul.

**Exemplu**

În ceea ce privește versificația, poezia este alcătuită din șaisprezece catrene. Versurile sunt ample (15/16silabe), rima este încrucișată, iar ritmul, trohaic. Acestea contribuie la crearea unei tonalități solemne a textului, și astfel, la atmosfera impunătoare a poeziei.

**Încheiere**

În încheierea eseului sau a comentariului despre poezia „Umbra lui Mircea. La Cozia” poți apela fie la o opinie a unui critic literar, fie la reluarea unor idei-cheie pentru a rezuma principalele observații privitoare la textul analizat. Accentul va cădea pe cerința principală din subiectul de examen, concluzia contribuind la întărirea argumentelor expuse în eseu sau comentariu.

**Exemplu**

În concluzie, gândirea raționalistă și elementele iluministe prezente în cadrul textului poeziei înnobilează ideea de poezie istorică, asociată de obicei cu gloria care urmează violenței și suferinței fizice. „Umbra lui Mircea. La Cozia” devine, astfel, forma ideală a poeziei de inspirație istorică, devenind un adevărat punct de reper în literatura română.

# Comentariu pe strofe

Ai studiat poezia Umbra lui Mircea. La Cozia de Grigore Alexandrescu, iar acum trebuie să scrii un comentariu pe strofe? Pentru ca eseul tău să primească nota maximă trebuie să știi că poemul are șaisprezece strofe cu versuri ample ce pot fi grupate în trei secvențe. Mai

„Umbra lui Mircea. La Cozia” a fost publicată pentru prima dată în revista „Foaie științifică și literară” în anul 1844, sub titlul „Umbra lui Mircea”. Apoi, opera a apărut în volumul „Suvenire și impresii, epistole și fabule”, în 1847. În cadrul acestui volum se definitivează și titlul poeziei.

**Tema poeziei** este **glorificarea trecutului eroic**, într-un context prezent care datorează multe celui precedent. În spirit pașoptist, trecutul este romanticizat, apărând astfel motivul literar al fantomei. Acesta servește drept simbol al trecutului și al neliniștii provocate de starea în care se află, în prezent, patria autorului. Fantoma ce bântuie un loc anume este adesea asociată cu o stare problematică ce trebuie soluționată întru liniștea spiritelor.

În ton cu tema poeziei, **titlul** prezintă și el această imagine fantomatică în sintagma „Umbra lui Mircea” (aici, „umbră” devine sinonim cu „fantomă”). Cititorul primește o informație suplimentară, referitoare la identitatea „umbrei”, și astfel, aflăm că este vorba de fantoma lui Mircea cel Bătrân, domnitor longeviv (1386-1418) al Țării Românești. Cea de-a doua sintagmă ce compune titlul se referă la cadrul spațial evocat: mănăstirea Cozia, ctitorită de către același domnitor.

Din punct de vedere structural, poezia este alcătuită din **șaisprezece strofe cu versuri ample** ce pot fi grupate în **trei secvențe**: primele șapte strofe constituie prima secvență, fiind un **pastel romantic**. Această secvență **prezintă atmosfera misterioasă ce înlesnește și provoacă evocarea trecutului**.

Astfel, **prima strofă**introduce cititorul în contextul poetic, caracterizat de o întunecime solemnă („Ale turnurilor umbre peste unde stau culcate”). Ultimele două versuri ale primei strofe oferă un indiciu privind tema centrală a poeziei: „Ș-ale valurilor mândre generații spumegate/ Zidul vechi al mănăstirei în cadență îl izbesc”. Mănăstirea Cozia a constituit de-a lungul timpului un puternic focar de cultură românească. În incinta ei a funcționat chiar și o școală mănăstirească. Valurile și mănăstirea sunt, în acest caz, metafore ce ilustrează rezistența sufletului românesc la trecerea numeroaselor generații, care nu au intervenit, însă, în integritatea acestuia. Această rezistență provine din vechime, care garantează statornicia și autenticitatea patriei scriitorului.

Poezia devine mai întunecată cu fiecare strofă citită. Astfel, progresiv, cititorul este introdus într-o atmosferă funebră, dar solemnă, impunătoare. Imaginile vizuale se realizează în cea de-**a doua strofă** printr-o enumerare a complementelor circumstanțiale de loc („dintr-o peșteră”, „din râpă”, „de pe muche”, „de pe stâncă”) și prin folosirea verbelor la prezent („iese”, „mă-mpresoară”, „se cobor”, „se mișcă”). Se remarcă și epitetul cromatic în versul al doilea („chipuri negre se cobor”), cu rol de a comunica prezențe misterioase în cadrul peisajului nocturn.

Cea de-**a treia strofă** identifică entitatea despre care va fi vorba pe parcursul poeziei, și anume, o fantomă: „[...] un mormînt se desvălește,/ O fantomă-ncoronată din el iese”. Spiritul este „încoronat”, astfel încât ne dăm seama de natura regală a acestuia, deși identitatea sa rămâne încă un mister. Propozițiile eliptice, precum și punctele de suspensie sugerează apropierea graduală a nălucii. Fantoma este deosebit de impunătoare, fiindcă până și natura recunoaște superioritatea acesteia: „Râul înapoi se trage… munții vârful își clătesc”.

**Strofa a patra** oferă un indiciu privind motivul pentru care „umbra” apare. Aceasta are un mesaj de transmis, sub forma unui ordin: „Ascultați!… marea fantomă face semn… dă o poruncă”. Adresarea directă a poetului se face către elementele naturii înconjurătoare, receptive la apariția fantomei. Întoarcerea în trecut este un procedeu artistic tipic romantismului, prin intermediul căruia autorul incită la contemplație. Scopul final este ca românii să-și amintească o perioadă mai demnă pentru români, când domnitorul Mircea cel Bătrân îngrozea inamicii: „Transilvania-1 aude, ungurii se înarmez”.

**A cincea strofă** începe cu o adresare directă a eului liric către Oltul personificat. Râul Olt este martor al „vitejiilor trecute”, constituind astfel o punte între trecut și prezent. Poetul recurge la un alt procedeu romantic, și anume, interogația retorică: „Oltule, care-ai fost martur vitejiilor trecute/ Cine oar poate să fie omul care te-a-ngrozit?”. Construcția portretului eroic al națiunii române se continuă și în următoarea strofă prin compararea lui Mircea cel Bătrân cu cele mai strălucite personalități istorice: „Cavaler de ai credinței, sau al Tibrului stăpân,/ Traian, cinste a Romei ce se luptă cu Natura,/ Uriașe al Daciei, sau e Mircea cel Bătrân?”.

**Strofa a șaptea**, ultima strofă a acestei secvențe, stabilește identitatea spiritului: este fantoma neliniștită a lui Mircea cel Bătrân. El este recunoscut de toate elementele naturii: dealul, Oltul, valurile, Dunărea și marea. Toate îi scandează numele cu admirație („Mircea! îmi răspunde dealul; Mircea! Oltul repetează”).

**Următoarea secvență**, alcătuită din **cinci strofe**, reprezintă o **odă închinată domnitorului român**, neobișnuit de longeviv și stimat („Veacurile ce-nghit neamuri al tău nume l-au hrănit”). Eul liric i se adresează domnitorului în mod direct, din partea întregului popor român: „Sărutare, umbră veche! priimește-nchinăciune/ De la fiii României care tu o ai cinstit”. În următoarele strofe se omagiază perseverența domnitorului în lupta pentru libertatea și independența țării („Întreprinderea-ți fu dreaptă, a fost nobilă și mare”). Patriotismul domnitorului este exprimat prin metafora: „intreprinderea-ți fu dreaptă, a fost nobilă și mare”. Aceasta ilustrează corectitudinea și onoarea care îl caracteriza pe Mircea în luptă. Aceste războaie groaznice, domnitorul le-a purtat din dragoste pentru poporul său, care îl venerează pretutindeni: „De aceea al tău nume va fi scump și nepătat”.

**Următoarea secvență**constituie o **meditație romantică asupra trecerii timpului**. În ochii autorului, trecutul este măreț („vremi de fapte strălucite”), comparativ cu prezentul caracterizat de atitudinea antirăzboinică ce aduce pace și liniște omenirii. Autorul transmite un mesaj cu caracter iluminist. Această idee se referă la un alt fel de putere, ce înlocuiește puterea militară, dar se clădește pe trecutul militar glorios. Aceasta este puterea izvorâtă din cultură și artă („[...] năravuri se-ndulcesc: Prin științe și prin arte națiile înfrățite/ În gândire și în pace drumul slavei îl găsesc”). Reluarea spargerii „cadențate” a valurilor Oltului de zidurile mănăstirii constituie finalul, în care trecutul și prezentul se unesc într-un timp universal unic.

**În concluzie**, gândirea raționalistă și elementele iluministe prezente în cadrul textului poeziei înnobilează ideea de poezie istorică, asociată de obicei cu gloria asociată violenței și suferinței fizice. „Umbra lui Mircea. La Cozia” devine, astfel, forma ideală a poeziei de inspirație istorică, devenind un adevărat punct de reper în literatura română.

# Eseu

**Poezie romantică** aparținând perioadei pașoptiste, „Umbra lui Mircea. La Cozia”, de Grigore Alexandrescu, reprezintă una dintre operele literare a căror cunoaștere și lectură sunt necesare pregătirii pentru examenul de Bacalaureat. Pentru a te ajuta să reții mai ușor informațiile legate de această operă literară, am conceput următorul eseu, care cuprinde: date despre operă, semnificația titlului, tema operei, apartenența la romantism, motive literare.

 „Umbra lui Mircea. La Cozia” este **titlul unei poezii romantice**, specifică perioadei pașoptiste și  scrisă de Grigore Alexandrescu, cunoscut atât pentru poeziile sale, cât și pentru faimoasele fabule. Publicată pentru prima dată în revista „Foaie științifică și literară”, în anul 1844, sub titlul „Umbra lui Mircea”, opera a făcut, mai apoi, parte din volumul „Suvenire și impresii, epistole și fabule”, apărut în anul 1847.

**Titlul poeziei** se compune din două sintagme: „Umbra lui Mircea.” Și „La Cozia”, acestea fiind separate printr-un punct. Prima parte a titlului, „Umbra lui Mircea”, înfățișează o imagine ireală, fantomatică, „umbra” reprezentând, de fapt, o nălucă. Este vorba despre spiritul lui Mircea cel Bătrân, domnitor surprinzător de longeviv (1386-1418) al Țării Românești. Cea de-a doua parte a titlului denumește mănăstirea-simbol ctitorită de către același domnitor.

Poezia are drept temă predominantă glorificarea trecutului eroic al Țării Românești, în contextul recunoștinței față de predecesorii noștri, cărora le datorăm libertatea și autonomia de care ne bucurăm în prezent (sau, mai degrabă, la momentul conceperii operei de față). Astfel, în spirit pașoptist, trecutul este idealizat, motivul fantomei apărând în text în forma unui simbol al trecutului, venit să bântuie prezentul, marcat de probleme și obstacole.

Motivul fantomei presupune adeseori nevoia unei soluții la o problemă aparent imposibil de rezolvat, în virtutea obținerii liniștii și a odihnei spiritelor. În text ne mai întâlnim cu o serie de motive literare specifice curentului romantic: motivul umbrei, cel al nopții, precum și motivul mormintelor („ [...] un mormînt se desvălește,/ O fantomă-ncoronată din el iese”). Deși aceste motive literare vin să evidențieze o realitate dificilă, cu obstacole aparent imposibil de surmontat, mesajul central al poeziei este pozitiv, înălțător. Astfel, autorul simte nevoia unui alt fel de putere, pentru ca forța militară să fie înlocuită cu un alt tip de putere, construită pe un trecut militar glorios.

„Umbra lui Mircea. La Cozia” **aparține curentului literar romantic**, în primul rând, prin intermediul tematicii alese. Aceasta are, așadar, un profund caracter istoric, numărându-se printre operele romantice cu temă istorică. Autorul utilizează diverse mijloace artistice romantice, precum întoarcerea în trecut și construirea unei relații antitetice între prezent și trecut. Alexandrescu împrumută și anumite elemente caracteristice romantismului european, dar le transpune în text în spiritul românesc pașoptist, făcând referire la idealurile pentru care a luptat o întreagă generație la 1848. Se încearcă, în acest fel, sensibilizarea cititorilor la idealurile nobile pașoptiste, în frunte cu libertatea națională.

O altă **trăsătură romantică** regăsită în text este reprezentată de interogația retorică, prezentă în adresarea directă a eului liric către râul Olt, un martor stabil al „vitejiilor trecute”, precum și un punct de legătură între trecut și prezent. Râul este personificat, făcând posibilă adresarea directă: „Oltule, care-ai fost martur vitejiilor trecute/ Cine oare poate să fie omul care te-a-ngrozit?”.  Întoarcerea în trecut reprezintă și ea un procedeu artistic specific romantismului, îndeplinind funcția unei invitații la contemplare. Țelul principal este motivarea românilor prin amintirea unei perioade de glorie a trecutului, când Mircea cel Bătrân era un adevărat protector al țării.

**În concluzie**, „Umbra lui Mircea. La Cozia” este o **poezie istorică**, al cărei caracter este întărit de gândirea raționalistă și elementele iluministe regăsite în text. De obicei, tematicile de tip istoric apar în cadrul operelor romantice, descriind momente de glorie pentru care s-a plătit prețul suferinței fizice și al violenței fără margini. „Umbra lui Mircea. La Cozia” îndeplinește, așadar, condițiile impuse de poezia de inspirație istorică, reprezentând, în același timp, un punct de reper pentru alți scriitori, autori ai acestui tip de text literar.

# Tema și viziunea despre lume

Autorul Grigore Alexandrescu este unul dintre reprezentanții cei mai importanți ai generației pașoptiste, alături de Mihail Kogălniceanu, Vasile Alecsandri, Simion Bărnuțiu și Avram Iancu. „Umbra lui Mircea. La Cozia” este o meditație romantică cu elemente de elegie, odă și pastel. Ea a fost scrisă în perioada pașoptistă în urma unei călătorii pe care autorul Grigore Alexandrescu a făcut-o împreună cu Ion Ghica, în 1842, la mănăstirile din Oltenia.

Textul apare în anul 1844, în revistele ce recomandă ca surse de inspirație trecutul, istoria națională și folclorul, reviste pașoptiste ce promovează ideile lui Mihail Kogălniceanu. Astfel, **viziunea autorului** Grigore Alexandrescu se sprijină pe programul-manifest „Introducție” apărut în „Dacia literară”, iar poezia „Umbra lui Mircea. La Cozia” oglindește concepțiile autorului prin temă, limbaj, motive literare utilizate și tehnici artistice.

Conform concepției pașoptiste, **tema poeziei** este reprezentată de un episod din istoria națională, interpretată astfel încât să constituie un model pentru generațiile următoare. Se face apel la figura domnitorului Mircea cel Bătrân, la trecutul neamului prin asumarea unor accente patriotice și revoluționare de dezvoltare a conștiinței naționale. Poezia aparține romantismului pașoptist și are o serie de trăsături specifice acestui curent literar: tema istorică, motivul umbrelor, zidurilor, fantomei, îmbinarea diferitelor specii lirice, antiteza trecut-prezent, utilizarea de invocații și exclamații retorice.

Adept al romantismului pașoptist, autorul construiește textul în jurul **antitezei trecut-prezent** și îl organizează în 16 catrene cu versuri lungi. Prima parte a poeziei evocă trecutul glorios și figura domnitorului, iar cea de-a doua parte este o meditație asupra războiului. Limbajul utilizat în poezia lui Grigore Alexandrescu indică o evoluție a limbii române, trăsătură specifică textelor pașoptiste. Limba populară este cizelată, fapt care se remarcă din utilizarea a numeroase tehnici artistice, elemente de vocabular. De asemenea, se urmărește obținerea originalității limbajului. Simetria compoziției este dată de prezența cadrului natural la începutul și în finalul poeziei.

**Viziunea romantică** a autorului se observă încă de la începutul textului atunci când se descrie peisajul nocturn, în mijlocul căruia se află râul Olt, mănăstirea, iar apoi alte zone aflate în depărtare. Impresia creată de mișcarea apei, de apropierea serii, alături de imaginea mănăstirii, culminând cu apariția fantomei, este covârșitoare. Ea este exprimată prin hiperbola: „Râul înapoi se trage...munții vârful își clătesc.”. În text, rolul hiperbolei este acela de a crea impresia de unitate între starea de spirit a eului liric, a românilor de pretutindeni, și „reacțiile” naturii, care primesc cu solemnitate fantoma lui Mircea, ridicată din mormânt. O altă figură de stil care contribuie la crearea acestei impresii este personificarea. Astfel, atât dealul, cât și râul Olt, au glas uman și-i răspund eului liric nedumerit, care dorește să afle identitatea nălucii („Mircea! îmi răspunde dealul;/ Mircea! Oltul repetează/ Acest sunet, acest nume valurile-l primesc”).

**Evocarea** unor nume importante din istoria națională este o altă tehnică pe care scriitorul o utilizează, el făcând apel la numele soției domnitorului Mihai Viteazul care este înmormântată la Cozia. Ideea continuității luptei pentru libertate este întărită și de menționarea numelui împăratului roman Traian, care a contribuit la nașterea poporului român, cucerind Dacia și supunând-o procesului de romanizare („Cine oar’ poate se fie omul care te-a-ngrozit? [...] Traian, cinste a Romei ce se luptă cu Natura,/ Uriaș e al Daciei, sau e Mircea cel Bătrân?”).

Influențat de romantism și de direcțiile promovate de pașoptiști, autorul construiește un discurs liric la persona I, cu ajutorul mărcilor subiectivității (verbe, pronume și forme pronominale la persoana I, singular și plural): „mă”, „zăresc”. „noi”. Eul liric aseamănă războiul cu un „bici groaznic”, fiind de părere că „Prin științe și prin arte națiile înfrățite/ În gândire și în pace drumul slavei îl găsesc”. Lirismul subiectiv este realizat și cu ajutorul figurilor de stil și imaginilor artistice, propozițiilor eliptice, interogațiilor și invocațiilor: „Mușchiul zidului se mișcă”, „generații spumegate”, „-Cine oare pate să fie omul care te-a-ngrozit?” . Dintre părțile de vorbire observăm că predomină verbul și substantivul, importante pentru construirea pasajelor descriptiv-evocatoare: „chipuri negre”, „umbră veche”, „ale turnurilor umbre”.

Consider că **tema și viziunea despre lume** a autorului Grigore Alexandrescu a fost puternic influențată de contextul istoric și social, el făcând parte din generația pașoptistă, care și-a construit opera respectând ideile promovate de Mihail Kogălniceanu.

**În concluzie**, poezia „Umbra lui Mircea. La Cozia” poate fi considerată o meditație cu accente de odă și pastel, ce promovează o temă istorică și invită la meditații asupra trecutului neamului românesc. Textul ilustrează trăsături ale romantismului pașoptist, precum slăvirea trecutului idealizat, antiteza dintre trecut și prezent, tema cu caracter patriotic și patosul prezent în tonalitatea versurilor.

# Poezie pașoptistă

Pașoptismul se definește ca un curent ideologic ce exprimă viziunea, principiile și starea de spirit a celor care au participat la Revoluția din 1848. Ca fenomen literar, pașoptismul este una dintre ipostazele romantismului românesc, caracterizat prin spirit social și național, prin cultivarea pitorescului. Revistele „Dacia literară”, „Propășirea” și „România literară” au avut un rol important în dezvoltarea romantismului pașoptist. Mihail Kogălniceanu a fost cel care a redactat programul teoretic „Introducție”, publicat în „Dacia literară”, prin care a fixat câteva direcții ale articolului-program.

Grigore Alexandrescu este unul dintre cei mai importanți reprezentanți ai pașoptismului în Muntenia. Autorul poeziei „Umbra lui Mircea. La Cozia” s-a inspirat din călătoria făcută alături de Ion Ghica, în 1842, la mănăstirile din Oltenia. Opera este o meditație cu elemente de elegie, de odă și de pastel, având ca temă evocarea trecutului istoric în spiritul ideilor pașoptiste. Poetul alege figura exemplară a lui Mircea cel Bătrân, domnitor apreciat, idealizat, evocat și de Mihai Eminescu în Scrisoarea III.

Titlul poeziei este alcătuit din două construcții separate prin punct. Prima parte („Umbra lui Mircea”) evocă un cunoscut domnitor, iar a doua parte, locul în care se află mormântul domnitorului și totodată, cel în care a fost scrisă poezia. Textul este construit pe baza antitezei  dintre trecut și prezent și organizat în 16 catrene cu versuri lungi.

Prima parte a poeziei evocă trecutul glorios, plasând în centru figura domnitorului, în timp ce a doua parte este o meditație asupra războiului. La nivel prozodic, observăm că rima este încrucișată, ritmul trohaic determină armonia și muzicalitatea versurilor, iar pauzele (cezurile) și punctele de suspensie accentuează atmosfera misterioasă și, pe alocuri, terifiantă. Simetria compoziției este clasică: poezia începe și se încheie cu descrierea cadrului natural.

La începutul textului, se descrie cadrul nocturn, atenția cititorului fiind îndreptată asupra râului Olt. Tabloul are în compoziția lui și alte elemente, precum mănăstirea și anumite zone aflate în depărtare: peștera, râpa, simboluri specifice romantismului. Imaginarul poetic se construiește cu ajutorul imaginilor artistice și al hiperbolelor: „râul înapoi se trage”, „ale turnurilor umbre peste unde stau culcate”, „valuri mândre”, „generații spumegate”. Natura joacă un rol important, eul liric fiind cel care intră în dialog cu elementele din natură: „-Oltule, care-ai fost martur vitejilor trecute”. Pe lângă impresia comunicării între cele două instanțe (eul liric și natura înconjurătoare), cadrul natural pare că „acționează” conform unei voințe proprii, în favoarea cinstirii memoriei domnitorului. Comuniunea deplină a omului cu natura se concretizează în această secvență prin sugestia contopirii lor, ca urmare a morții fizice.

Urmează apoi o secvență în care se evocă domnia lui Mircea cel Bătrân sub forma unei ode, căci domnitorul întruchipează idealul de vitejie și dorința de libertate, conducând la antiteza trecut-prezent: „Noi citim luptele voastre, cum privim vechea armură/ Ce un uriaș odată în războaie a purtat;/ Greutatea ei ne-apasă, trece slaba-ne măsură,/ Ne-ndoim dac-așa oameni întru adevăr au stat.” Discursul liric, construit la persoana I, indică subiectivitatea eului, interiorizarea reflexivă. Lirismul subiectiv este realizat și cu ajutorul figurilor de stil și al imaginilor artistice, al propozițiilor eliptice, al interogațiilor și al invocațiilor: „Ascultați!”, „ceasul nălucirei”, „dă o poruncă”, „Tot e groază și tăcere”. Dintre părțile de vorbire, observăm că predomină verbul și substantivul, importante pentru construirea pasajelor descriptiv-evocatoare. Limbajul poeziei lui Grigore Alexandrescu indică o evoluție a limbii române, trăsătură specifică textelor pașoptiste. Limba populară este cizelată, se folosesc numeroase tehnici artistice, elemente de vocabular și se urmărește realizarea originalității limbajului poetic.

O altă trăsătură specifică pașoptiștilor se regăsește în strofa care o menționează pe soția lui Mihai Viteazul, înmormântată tot la Cozia. Alăturarea celor două nume importante din istoria națională accentuează ideea continuității luptei pentru libertate. Meditația asupra scurgerii timpului din strofele XIII-XIV este specifică romantismului, iar trecutul măreț, plin de tristețe și amărăciune din cauza războaielor este comparat „cu un bici groaznic”. În același timp, prezentul este perceput drept superior în privința dezvoltării civilizației ce asigură pacea și liniștea: „Prin științe și prin arte națiile înfrățite”. Ultimele strofe aduc în prim-plan cadrul natural, iar ultimele două versuri sunt identice cu versurile finale ale primei strofe, textul devenind astfel unitar și armonios.

În concluzie, poezia „Umbra lui Mircea. La Cozia” ilustrează numeroase trăsături specifice romantismului pașoptist. Dintre ele, amintim unele dintre cele mai reprezentative, precum: preferința pentru tema istorică, meditația asupra trecutului, evocarea unor nume importante din istoria națională, imaginarul nocturn dominat de fantasme. „Umbra” vestitului domnitor reprezintă o metaforă a conștiinței naționale, care trebuie „trezită” dintr-un somn prelungit.

# Apartenența la romantism

Ai studiat opera Umbra lui Mircea. La Cozia de Grigore Alexandrescu, iar acum trebuie să demonstrezi apartenența la romantism a poeziei? Pentru a fi sigur că nu uiți niciunul dintre argumentele care demonstrează apartenența textului la acest curent literar te sfătuim să citești materialul pe care ți-l pun la dispoziție profesorii noștri de limba și literatura română. Pe lângă informații care te vor ajuta să demonstrezi că textul este unul de factură romantică, vei găsi și detalii legate de semnificația titlului, tema poeziei sau interpretarea versurilor.

**Poezia pașoptistă romantică** „Umbra lui Mircea la Cozia” a fost publicată pentru prima dată în revista „Foaie științifică și literară” în anul 1844, sub titlul „Umbra lui Mircea”. Apoi, opera a apărut în volumul „Suvenire și impresii, epistole și fabule”, în 1847. În cadrul acestui volum se definitivează și titlul poeziei.

**Apartenența la romantism** a acestei opere se motivează în primul rând prin **tema aleasă**. Aceasta este **glorificarea trecutului eroic**, într-un context prezent care datorează multe celui precedent. Grigore Alexandrescu a preluat unele elemente din romantismul european, precum ar fi mijloacele artistice utilizate în această poezie. Cu toate acestea, Alexandrescu a transpus aceste elemente în spiritul românesc pașoptist, amintind de idealurile generației de la 1848.Autorul încearcă, astfel, o sensibilizare a contemporanilor la idealurile de libertate națională specific pașoptiste.

În ton cu tema poeziei, **titlul**prezintă imaginea fantomatică a domnitorului Mircea cel Bătrân, în sintagma „Umbra lui Mircea” (aici, „umbră” devine sinonim cu „fantomă”). Domnitor longeviv (1386-1418) al Țării Românești, acesta a ctitorit mănăstirea Cozia, prezentă în cea de-a doua parte a titlului.

Din punct de vedere structural, poezia este alcătuită din **șaisprezece strofe cu versuri ample** ce pot fi grupate în **trei secvențe**: primele șapte strofe constituie prima secvență, fiind un **pastel romantic**. Această secvență prezintă atmosfera misterioasă ce înlesnește și provoacă evocarea trecutului, încorporând varii **motive literare romantice**. Astfel, prima strofă introduce cititorul în contextul poetic, caracterizat de o întunecime solemnă („Ale turnurilor umbre peste unde stau culcate”).

În spirit pașoptist, **trecutul este romanticizat**, apărând astfel **motivul literar al fantomei**: „[...] un mormînt se desvălește,/ O fantomă-ncoronată din el iese”. Acesta servește drept simbol al trecutului și al neliniștii provocate de starea în care se află, în prezent, patria autorului. Motivului fantomei i se adaugă cel al umbrelor, al nopții, al mormintelor.

Fantoma ce bântuie un loc anume este adesea asociată cu o stare problematică ce trebuie soluționată întru liniștea spiritelor. Spiritul este „încoronat”, astfel încât ne dăm seama de natura regală a acestuia, deși identitatea sa rămâne încă un mister. Propozițiile eliptice, precum și punctele de suspensie sugerează apropierea graduală a nălucii. Fantoma este deosebit de impunătoare, fiindcă până și natura recunoaște superioritatea acesteia: „Râul înapoi se trage… munții vârful își clătesc”.

Multe dintre imaginile vizuale se realizează printr-o enumerare a complementelor circumstanțiale de loc („dintr-o peșteră”, „din râpă”, „de pe muche”, „de pe stâncă”) și prin folosirea verbelor la prezent („iese”, „mă-mpresoară”, „se cobor”, „se mișcă”). Se remarcă și epitetul cromatic „chipuri negre se cobor”, cu rol de a comunica prezențe misterioase în cadrul peisajului nocturn.

Un alt **procedeu romantic** este **interogația retorică**, observabilă în textul lui Alexandrescu în adresarea către râul Olt, martor al „vitejiilor trecute”, ce constituie o punte între trecut și prezent. Astfel, Oltul este personificat, iar eul liric i se adresează: „Oltule, care-ai fost martur vitejiilor trecute/ Cine oar poate să fie omul care te-a-ngrozit?”. Construcția portretului eroic al națiunii române se continuă și în următoarea strofă prin compararea lui Mircea cel Bătrân cu cele mai strălucite personalități istorice: „Cavaler de ai credinței, sau al Tibrului stăpân,/ Traian, cinste a Romei ce se luptă cu Natura,/ Uriaș e al Daciei, sau e Mircea cel Bătrân?”. **Întoarcerea în trecut este și ea un procedeu artistic tipic romantismului**, prin intermediul căruia autorul incită la **contemplație**. Scopul final este ca românii să-și amintească o perioadă mai demnă pentru români, când domnitorul Mircea cel Bătrân îngrozea inamicii: „Transilvania-1 aude, ungurii se înarmez”.

**Antiteza dintre trecut și prezent** este un alt **element romantic** ce se remarcă în „Umbra lui Mircea. La Cozia”. În ochii autorului, trecutul este măreț („vremi de fapte strălucite”), comparativ cu prezentul caracterizat de atitudinea antirăzboinică ce aduce pace și liniște omenirii. Autorul transmite un mesaj cu caracter iluminist. Această idee se referă la un alt fel de putere, ce înlocuiește puterea militară, dar se clădește pe trecutul militar glorios. Aceasta este puterea izvorâtă din cultură și artă („[...] năravuri se-ndulcesc: Prin științe și prin arte națiile înfrățite/ În gândire și în pace drumul slavei îl găsesc”). Reluarea spargerii „cadențate” a valurilor Oltului de zidurile mănăstirii constituie finalul, în care trecutul și prezentul se unesc într-un timp universal unic.

Din punct de vedere al versificației, poezia este alcătuită din șaisprezece catrene. Versurile sunt ample (15/16silabe), rima este încrucișată, iar ritmul, trohaic. Acestea contribuie la crearea unei tonalități solemne a textului, și astfel, la atmosfera impunătoare a poeziei.

**În concluzie**, poezia de față **aparține curentului literar romantic pașoptist**. Gândirea raționalistă și elementele iluministe prezente în cadrul textului poeziei înnobilează ideea de poezie istorică. „Umbra lui Mircea. La Cozia” devine, astfel, forma ideală a poeziei de inspirație istorică, devenind un adevărat punct de reper în literatura română.

# Fișă de lectură

**Titlul operei literare:** „Umbra lui Mircea. La Cozia”

**Autorul:**Grigore Alexandrescu

**Volumul din care face parte opera:**„Suvenire și impresii, epistole și fabule”, 1847

**Date importante despre viața și activitatea autorului:**Grigore Alexandrescu s-a născut în data de 22 februarie 1810 la Târgoviște, urmând să se mute la București mai târziu. Așadar, acesta a devenit elev la Colegiul Național „Sfântul Sava” din București, avându-l drept coleg pe Ion Ghica. A debutat cu poezii publicate în „Curierul Românesc”, condus pe atunci de Ion Heliade Rădulescu. Poezia sa a fost influențată de ideile ce au pregătit Revoluția pașoptistă.

Poet liric, Alexandrescu scrie mai întâi meditații romantice, dar rămâne ultimul fabulist autentic din literatura română. Moștenirea sa reprezintă aproximativ 40 de fabule, în care adevărul e mascat, din cauza cenzurii autorităților („Câinele și cățelul”, „Boul și vițelul”, „Dreptatea leului”, „Vulpea liberală”). Din pricina unor scrieri („Anul 1840” și „Lebăda și puii corbului”) este întemnițat. În 1848, acesta devine redactor al ziarului „Poporul suveran”.

Lui Alexandrescu îi revine meritul de a fi consacrat ca specii literare autonome în literatura română epistola, meditația și satira. Scriitorul a murit sărac la București, în anul 1885.

**Alte opere ale autorului:**„[Câinele și cățelul](https://liceunet.ro/grigore-alexandrescu/cainele-si-catelul)”, „[Boul și vițelul](https://liceunet.ro/grigore-alexandrescu/boul-si-vitelul)”, „[Dreptatea leului](https://liceunet.ro/grigore-alexandrescu/dreptatea-leului)”, „Vulpea liberală”, „Epistolă către Voltaire”, „Încă o zi”, „Lupul moralist”, „[Iepurele, ogarul și copoiul](https://liceunet.ro/grigore-alexandrescu/iepurele-ogarul-si-copoiul)”, „[Nebunia și amorul](https://liceunet.ro/grigore-alexandrescu/umbra-lui-mircea-la-cozia/Nebunia%20%C8%99i%20amorul)”, „[Privighetoarea și măgarul](https://liceunet.ro/grigore-alexandrescu/privighetoarea-si-magarul)”.

**Genul literar:** Genul liric

**Curent literar:**Romantism

**Semnificația titlului:**Titlul prezintă imaginea fantomatică în sintagma „Umbra lui Mircea” (aici, „umbră” devine sinonim cu „fantomă”). Cititorul primește o informație suplimentară, referitoare la identitatea „umbrei”, și astfel, aflăm că este vorba de fantoma lui Mircea cel Bătrân, domnitor longeviv (1386-1418) al Țării Românești. Cea de-a doua sintagmă ce compune titlul se referă la cadrul spațial evocat: mănăstirea Cozia, ctitorită de către același domnitor.

**Tema poeziei:**Tema poeziei este glorificarea trecutului eroic, într-un context prezent care datorează multe celui precedent. În spirit pașoptist, trecutul este romanticizat, apărând astfel motivul literar al fantomei. Acesta servește drept simbol al trecutului și al neliniștii provocate de starea în care se află, în prezent, patria autorului. Fantoma ce bântuie un loc anume este adesea asociată cu o stare problematică ce trebuie soluționată întru liniștea spiritelor.

**Figuri de stil:**

* **epitete:**„chipuri negre”, „umbră veche”;
* **metafore:**„ale valurilor mândre generații spumegate”;
* **comparații:**„O suflare, care trece ca prin vine un fior.”;
* **hiperbole:**„Glasul ei se-ntinde, crește, repetat din stâncă-n stâncă”;
* **inversiuni:** „marea fantomă”.

**Imagini artistice:**

* **imagini vizuale:**„Dintr-o peșteră, din râpă, noaptea iese”;
* **imagini auditive: „**Zidul vechi al mănăstirei în cadență îl izbesc”, „Mircea! îmi răspunde dealul; Mircea! Oltul repetează”, „Acest sunet, acest nume valurile-l priimesc”;
* **Imagini motrice:**„Mușchiul zidului se mișcă”, „Râul înapoi se trage… munții vârful își clătesc”.

**Interpretarea versurilor:**Prima strofă introduce cititorul în contextul poetic, caracterizat de o întunecime solemnă („Ale turnurilor umbre peste unde stau culcate”). Ultimele două versuri ale primei strofe oferă un indiciu privind tema centrală a poeziei. Valurile și mănăstirea sunt, în acest caz, metafore ce ilustrează rezistența sufletului românesc la trecerea numeroaselor generații, care nu au intervenit, însă, în integritatea acestuia.

Poezia devine mai întunecată cu fiecare strofă citită. Astfel, progresiv, cititorul este introdus într-o atmosferă funebră, dar solemnă, impunătoare. Imaginile vizuale se realizează în cea de-a doua strofă printr-o enumerare a complementelor circumstanțiale de loc („dintr-o peșteră”, „din râpă”, „de pe muche”, „de pe stâncă”) și prin folosirea verbelor la prezent („iese”, „mă-mpresoară”, „se cobor”, „se mișcă”).

Cea de-a treia strofă identifică entitatea despre care va fi vorba pe parcursul poeziei, și anume, o fantomă: „[...] un mormînt se desvălește,/ O fantomă-ncoronată din el iese”. Spiritul este „încoronat”, astfel încât ne dăm seama de natura regală a acestuia, deși identitatea sa rămâne încă un mister.

Strofa a patra oferă un indiciu privind motivul pentru care „umbra” apare. Aceasta are un mesaj de transmis, sub forma unui ordin. Adresarea directă a poetului se face către elementele naturii înconjurătoare, receptive la apariția fantomei.

A cincea strofă începe cu o adresare directă a eului liric către Oltul personificat. Râul Olt este martor al „vitejiilor trecute”, constituind astfel o punte între trecut și prezent. Poetul recurge la un alt procedeul romantic, și anume, interogația retorică: „Oltule, care-ai fost martur vitejiilor trecute/ Cine oar poate să fie omul care te-a-ngrozit?”.

Strofa a șaptea stabilește identitatea spiritului: este fantoma neliniștită a lui Mircea cel Bătrân. El este recunoscut de toate elementele naturii: dealul, Oltul, valurile, Dunărea și marea. Toate îi scandează numele cu admirație.

Următoarea secvență, alcătuită din cinci strofe, reprezintă o odă închinată domnitorului român, neobișnuit de longeviv și stimat („Veacurile ce-nghit neamuri al tău nume l-au hrănit”). Eul liric i se adresează domnitorului în mod direct, din partea întregului popor român: „Sărutare, umbră veche! priimește-nchinăciune/ De la fiii României care tu o ai cinstit”. În următoarele strofe se omagiază perseverența domnitorului în lupta pentru libertatea și independența țării („Întreprinderea- ți fu dreaptă, a fost nobilă și mare”).

Următoarea secvență constituie o meditație romantică asupra trecerii timpului. În ochii autorului, trecutul este măreț („vremi de fapte strălucite”), comparativ cu prezentul caracterizat de atitudinea antirăzboinică ce aduce pace și liniște omenirii. Autorul transmite un mesaj cu caracter iluminist. Această idee se referă la un alt fel de putere, ce înlocuiește puterea militară, dar se clădește pe trecutul militar glorios.

**Impresii personale:**În opinia mea, gândirea raționalistă și elementele iluministe prezente în cadrul textului poeziei înnobilează ideea de poezie istorică. „Umbra lui Mircea. La Cozia” devine, astfel, forma ideală a poeziei de inspirație istorică, devenind un adevărat punct de reper în literatura română.